text:
Kameron 28-nji iýulda Hindistanyň Banglor şäherinde eden çykyşynda Pakistany ikiýüzli sýyasat alyp barmakda aýyplap, “Yslamabad bir tarapdan-a terrory eksport edýär, beýleki tarapdan hem demokratik döwlet hökmünde özüne hormat goýulmagyny isleýär” diýdi.
“Biz güýçli we demokratik Pakistany görmek isleýäris. Emma biz bu ýurduň iki ugurly sýyasat alyp barmagyna rugsat edip bilmeris. Ýagny, Hindistana, Owganystana ýa dünýäniň islendik ýurduna terroryň eksport edilmegini Pakistanyň goldamagyna rugsat edip bilmeris” diýip, Kameron belledi.
Hindistan bilen Britaniýanyň gatnaşygyny artdyrmagy maksat edinýän bu saparynyň dowamynda Kameron Pakistanda ýerleşýänligi aýdylýan ençeme gozgalaňçy toparlaryň adyny hem agzady. Hindistan şol toparlaryň Pakistan tarapyndan mäliýeleşdirilýändigini aýdýar.
Kameronyň agzanlarynyň arasynda talyplar, Hakgany topary hem “Leşker-i-taýyba” bar. Kameron şeýle diýýär: “Meniň öz çykyşymda hem aýdyşym ýaly, terrory goldaýan islendik gurama bilen gatnaşykda bolmaklyk dogry ädim däl. Demokratik hem-de ösen dünýäniň bir bölegi bolmak isleýän ýurtlar beýle hereketlere baş goşmaly däldir. Bu mesele hakda ABŞ bilen Britaniýanyň Pakistana edýän yşaraty gaty anyk”. Pakistanyň reaksiýasy
Kameronyň bu pikirine pakistanly ýolbaşçylar berk reaksiýa bildirdiler. Pakistanyň Britaniýadaky ilçisi Wajid Şams-ul-Hasanyň Britaniýanyň “The Guradian” gazetinde çap edilen kommentariýasynda aýtmagyna görä, Kameron regionda parahatçylygyň ornaşdyrylmagyna garşy uly zarba urdy.
Hasan Kamerony “WikiLeaks.org” atly internet saýtynda çap edilen we Owganystana degişli gizlin harby maglumatlary ýaýradan hasabatlarda öňe sürlen zatlara ynanýar diýip tankytlady. Şol raportlarda bolsa Pakistanyň aňtaw gulluklary Owganystandaky hüjümleri gurnamakda gozgalaňçy toparlara ýardam bermekde aýyplanýar.
Hasanyň sözlerine görä, 2001-nji ýylyň 11-nji sentýabaryndan soň terrorçylyga garşy alnyp barylýan halkara göreşinde Pakistanyň oýnaýan rolundan we bu ugurdaky pidalaryndan Kameron üçin haýsydyr bir assyryn syzdyrylan razwedka maglumatlary has ygtybarly bolup görünýär.
Kameron 29-njy iýulda eden çykyşynda öňküsi gün Pakistan barada orta atan pikirinden yza çekilmejegini we özüniň “bu meseleler barada pikirini aç-açan beýän etmek boýunça iň gowy usuly saýlap alanlygyny belledi.
Kameron Pakistanyň terroristik guramalary basyp ýatyrmak boýunça halkara jemgyýetçiligi bilen hyzmatdaşlygyny artdyrmagynyň zerurdygyny belläp, “Şol toparlar Pakistanyň içinde we daşynda henizem hereket etmegini dowam etdirýärler” diýdi. Karzaý hem goşuldy
Şol bir wagtyň özünde-de Owganystanyň prezidenti Hamid Karzaý hem 29-nji iýulda eden çykyşynda Britaniýa bilen Pakistanyň arasynda dowam edýän diplomatik jedellere goşuldy.
Owgan prezidenti Hamid Karzaý Kabuldaky metbugat konferensiýasynda, 29-njy iýul.
Karzaý: “Pakistaniň ISI atly aňtaw gullugy bilen talyplaryň gatnaşygy barada ençeme maglumatyň ýüze çykmagyna garamazdan, NATO-nyň gozgalaňçylaryň merkezlerine we olary maliýeleşdirýän çeşmelere hem-de Pakistandaky türgenlenşik lagerlerine name üçin hüjüm etmeýär?” diýip, sorag berdi.
H.Karzaý: “Owganystanyň bu problema çynlakaý çemeleşmäge güýji barmy ýa ýok, bu başga mesele. Bu biziň milli başarnygymyz bilen bagly bir sorag. Biz gurbumyzyň ýetdiginden bu meselelere duşuşyklar we beýleki çäreler arkaly çemeleşmäge synanyşýarys. Emma biziň ýaranlarymyzyň gozgalaňçylaryň merkezlerine hüjüm etmäge güýji bar. Netijede döreýän sorag: bilýän bolsalar, onda näme üçin bu ugurda herekete geçmeýärler?” diýip, anyk sorag goýýar.
Karzaý žurnalistlere beren interwýusynda öz kabinetiniň ministrlerine “Wikileaks.org” websaýtynda çap edilen şol raporty, esasanam onuň Pakistana degişli hem-de Owganystanda parahat ýaşaýjylaryň ölüm-ýitimi baradaky bölegini öwrenmegi tabşyranlygyny aýtdy.
Pakistanyň Daşary işler ministrliginiň metbugat wekili Abdyl Basyt bolsa şol raportda “Owganystanly informatorlar tarapyndan Pakistan barada orta atylan pikirleri anyklamagyň mümkin däldigini, olaryň köne hem-de Kabulyň bähbitlerine hyzmat edýän äheňdedigini” belledi.


c: text/html

text:
Şenbe güni Hytaýyň gündogaryndaky Szýansu welaýatynyň Kidoň şäheriniň häkimiýetleri hapa suwy deňze guýýan desganyň gurluşygy baradaky planlaryndan el çekdiler.
Planyň ýatyrylmagyna müňlerçe ýaşaýjynyň protest demonstrasiýasy sebäp boldy.
Resmi “Xinhua” habar gullugynyň maglumatyna görä, şäherde polisiýa bilen protestçileriň çaknyşyklary ýüz beripdir. Gahar-gazaba düşen protestçileriň şäher administrasiýasynyň binasyna hüjüm edendikleri habar berilýär.
Soňky döwürde daşky gurşawa zyýan getirýän proýektlere garşy hytaýlylar köp çykyş edýärler.
Şu aýyň başynda ýurduň günortasyndaky Şifaň şäherinde müňlerçe protestçi gozgalaň turzup, häkimiýetleriň mis zawodyny gurmak planlaryndan el çekmeklerini gazandylar.

robotstxt: allowed

filter: keep


text:
Owganystanyň prezidentligi ugrunda bäsleşýän kandidatlar 7-nji nobýarda boljak ses berişlige çenli häkimiýeti bölüşmek barada haýsydyr bir ylalaşyň bolmajakdygyny aýdypdyrlar.
Bu barasynda Owganystanyň häzirki prezidenti Hamyt Kerzeý CNN telekanalyna, ikinji kandidat doktor Abdulla Fox Newes telekanalyna aýdypdyr.
Ikinji tapgyr saýlawlar geçirmek bilen bagly dartgynlylygyň artmagynyň öňüni almak üçin şeýle ylalaşyň gazanylmagynyň peýdaly boljakdygyny ABŞ–nyň administrasiýanyň ençeme wekili öňe sürüpdi.
Saýlawlaryň birinji tapgyrynda ençeme düzgün bozmalar ýüze çykarylypdy. Ondanam başga “Talyban” hereketi 7-nji nobýarda saýlaw uçastoklaryna geljeklere ar aljakdygy bilen haýbat atdy.


text:
Owgan resmileri gozgalaňçylaryň ýurtda amala aşyran iki hüjüminde 15 adamyň öldürlendigini aýdýarlar. Geçen aýda NATO-nyň Owganystandaky 13 ýyllyk söweş missiýasy formal taýdan tamamlansoň “Talybanyň” zorluklary dowam edýär.
Laghman regionynyň hökümetiniň metbugat-wekili 29-njy ýanwarda ýolda bolan bomba partlamasy zerarly Mehtar Lam şäherinde dört adamyň wepat bolandygyny aýtdy.
Ghazni welaýatynyň häkimiýetleri 28-nji ýanwarda agşam Andar etrabynda barlag geçiş nokadyna “Talybanyň” eden hüjüminde hökümete tarapdar ýaragly toparyň 11 agzasynyň wepat bolandygyny we altysynyň ýaralanandygyny habar berdiler.
Häkimiň orunbasary Mohammad Ali alty gözgalaňçynyň öldürilendigini we ýedisiniň ýaralanandygyny aýtdy.
“Talybanyň” metbugat-wekili Zabihullah Mujahid hüjümiň jogapkärçiligini öz üstüne aldy.


text:
Fransiýanyň premýer-ministri Manuel Walls ýurduň howpsuzlyk gulluklarynyň «Charlie Hebdo» satiriki žurnalyna garşy gurnalan ganly hüjümiň öňüni almakdaky «aňtaw başarnyksyzlygyny» boýun aldy.
Walls hökümet 7-nji ýanwarda guralan hüjüm mahalynda anyk nämäniň bolandygyny analizlemeli diýdi. Sebäbi ol bu ýerde başarnyksyzlygyň bolandygyny aýtdy.
Ekspertleriň birnäçesiniň aýtmagyna görä, eger howpsuzlyk gulluklary doganlar Çerif we Said Koaçileri ýakynrakdan gözegçilikde saklan bolsalar, hepdelik žurnaldaky 12 adamyň, sekiz žurnalistiň we iki polisiýa ofiseriniň öldürilmeginiň öňüni alyp bolardy.
Bu hüjümde esasy güman edilýän iki dogan 9-njy ýanwarda polisiýa tarapyndan öldürildi.


text:
Pakistan armiýasy öz goşunlarynyň Günorta Waziristandaky Talyban bazalarynyň köpüsini ele geçirendigini aýdýar.
Harbylar owgan serhetiniň golaýyndaky jeňçilere urlan zarbanyň netijelerini görkezmek üçin sişenbe güni žurnalistleri wertolýot bilen Ladha hem Sararogha şäherlerine äkitdiler.
Harbylaryň baş sözçüsi geneal-maýor Athar Abbas žurnalistlere jeňçileriň käbiriniň gaçyp gutulan bolamagynyň ähtimaldygyny, ýöne köpüsiniň gizlenýändigini, goşunyň olary gözläp tapjakdygyny aýtdy.
Ol 17-nji oktýabrdan bäri edilen hüjümlerde 500-den gowrak jeňçiniň öldürilendigini, söweşde Pakistan goşunynyň 70 esgeriniň wepat bolandygyny habar berdi.


text:
Wenesuelanyň wise-prezidenti Nikolas Maduro ýurduň prezidenti Hugo Çaweze Kubada edilen operasiýadan soň onuň saglyk ýagdaýynyň birneme çylşyrymlaşandygyny aýdyp, telewideniýede beýanat etdi.
Wise-prezident Nikolas Maduro bu barada Kubada saparda ýören ýerinden çykyş ätdi. Ol prezident Çawezin saglyk ýagdaýynyň ynjykdygyny aýtsa-da, bu barada anyk maglumat bermedi.
Soňky wagtlar Wenesuelanyň prezidenti Hugo Çawez özünde ýüze çykarylan rak keseli bilen baglanyşykly Kubanyň keselhanasynda birnäçe gezek bejergi alypdy.


text:
Gazagystanyň prezidentiniň uly gyzy ýurduň parlamenti - Mejlisiň aşaky öýüniň başlygynyň orunbasary wezipesine bellenildi.
Häkimiýetdäki “Nur-Otan” partiýasy Dariga Nazarbaýewanyň dalaşgärligini yglan edenden soň, penşenbe güni Mejlisiň deputatlary Nazarbaýewanyň kandidaturasy üçin biragyzdan ses berdiler.
Bu aralykda “Nur-Otan” partiýasynyň beýleki agzasy Kabibolla Žakypow penşenbe güni Mejlisiň başlygy wezipesine saýlandy. Mejlisiň öňki ýolbaşçysy Nurlan Nigmatullin prezidentiň diwanynyň başlygy wezipesine bellenipdi.
Gazagystanyň hökümetindäki we parlamentindäki üýtgetmeler ýurduň premýer-ministri Serik Ahmetowyň çarşenbe güni duýdansyz işden çekilmegi netijesinde amala aşdy.


text:
Şu gün Eýranyň prezidenti Mahmud Ahmedinejat Afrika kontinentine edýän saparynyň barşynda Ugandanyň prezidenti Ýoweri Museweni bilen Tähranyň ýadro programmasy bilen bagly meseleleri ara alyp maslahatlaşdy.
Häzirki wagt Birleşen Milletler guramasynyň Howpsuzlyk Geňeşine agza bolup durýan Uganda Eýrana garşy täza sanksiýalary ulanyp-ulanmazlyk meselesinde heniz öz anyk pozisiýasyny mälim etmän gelýär.
Düýn prezident Ahmedinejat Zimbabwä eden saparynda ýurduň prezidenti Robert Mugabi bilen hem duşuşdy. Bu duşuşykda iki ýurduň prezidentleri Günbatary Eýran bilen Zimbabwä garşy «bikanun we adalatsyz» sanksiýalary ulanmakda aýypladylar.


text:
Çarşenbe güni Turkiýede 1980-nji ýylyň harby hökümet agdarylyşygyna ýolbaşçylyk edenlerden ikisine garşy sud işi başlandy.
Bu sud prosesinde Türkiýäniň şol wagtky goşun ýolbaşçysy we soňra ýurda prezidentlik eden Kenan Ewren bilen Türkiýäniň şol wagtky harby-howa güýçleriniň komanduýuşisi Tahsin Şahinkaýa bildirilýän jenaýat aýyplamalaryna garalar.
Bularyň ikisine-de 1980-nji ýylyň 12-nji sentýabrynda raýat hökümetini agdarmak arkaly, döwlete garşy jenaýat edenlikde aýyplama bildirilýär.
Şol häkimiýet agdarylyşygynyň yzy bilen üç ýyl dowam eden harby režimiň döwründe 50 adam jezalandyrylyp öldürilipdi we ýarym million töweregi adam türmelere salnypdy, ýüzlerçe adamyň dereksiz ýitirim bolandygy aýdylýar.


text:
Orsýetde Türkmenistana ýük alyp barýan ulaglaryň saklanandygy orsýet mediasynda habar berildi.
Orsýetiň “Rospotrebnadzor” döwlet agentliginiň Brýansk we Smolensk regionlary boýunça edarasynyň 17-nji we 18-nji iýun aralygynda ençeme ulagy, şol sanda Belarus Respublikasyndan üç müň tonna gök-miwe önümlerini alyp barýan ýük ulagyny, şeýle-de Ukrainadan Türkmenistana itler we pişikler üçin azyk önümlerini we däri-dermanlary alyp barýan 10 tonna ýükli ulagy saklandygyny “RegTime” neşri “Rospotrebnadzor” agentligine salgylanyp, habar berdi.
Maglumata laýyklykda, Türkmenistana barýan ulag Brýansk regionynyň Sewskiý raýonynyň “Troýebortnoýe” barlag-geçiş nokadynda saklanypdyr. Ukrainanyň “O.L.KAR-AgroZooWet-Serwis” şirketiniň önümini alyp barýan ulagda Ukrainanyň döwlet weterinar gullugynyň şahadatnamasynyň bardygy habar berildi, emma dokumentiň kada laýyk doldurylmandygy maglumatda bellendi.


text:
Sişenbe güni Täjigistanyň we Gyrgyzystanyň goranmak ministrleri duşuşyk geçirdiler. Bu duşuşygyň dowamynda regiondaky howpsuzlyk meseleleri maslahat edildi.
Duşuşykdan birnäçe gün ozal Gyrgyzystanyň prezidenti Roza Otunbaýewa terroristleriň Täjigistanyň serhedinden Gyrgyzystana geçmek howpy boýunça howatyrlanma bildiripdi.
Täjik goranmak ministri Şerali Haýrullaýew öz gyrgyz kärdeşi Abibilla Hudaýberdiýew bilen Täjigistanyň Hojand şäherinde ýapyk gapylaryň aňyrsynda görüşdi.
Terroristleriň Täjigistandan Gyrgyzystana geçmek meselesi iki ýurduň resmileriniň arasynda mundan ozal hem maslahat edilipdi.


text:
Şu günler Aşgabat şäheriniň esasy köçeleriniň biri bolan Magtymguly şaýolunyň ugrundaky etaž jaýlarynyň daş keşbini düýpli abatlamak işleri güýçli depgin bilen alnyp barylýar.
Ýerli gurluşykçylaryň güýji bilen etaž jaýlarynyň daşynyň suwagy «türk suwagy» görnüşinde ýerine ýetirilýär. Ilat arasynda ýörgünli söz bolan «türk suwagy» gaty gymmat hem ýokary hilli suwagdyr.
Aşgabat şäher häkimliginiň tagallalary bilen amala aşyrylýan bu düýpli abatlaýyş işleri paýtagtyň ýaşaýjylaryny gaty şatlandyrdy.
Suwag işlerinden daşary jaýlaryň üçegi hem täzelenilýär. Mundan başga-da, her otagyň köçe tarapa çykyp duran penjirelerine ses geçirmeýän PWH aýnalary oturdylýar. Bularyň hemmesi döwletiň hasabyna mugt amala aşyrylýar.
Magtymguly şaýolunyň ugrundaky jaýlaryň abatlaýyş işlerini ýurduň Garaşsyzlyk baýramçylygynyň 18 ýyllygyna çenli doly taýyn edip gutarmak göz öňünde tutulýar.
Ýaşaýjylara şunuň ýaly ýokary derejede hyzmat soňky 18 ýylyň içinde ilkinji gezek amala aşyrylýar.


text:
Daşary ýurlara okuwa gitmekligiň Türkmenistanda 3 ýoly bar - döwlet tarapyndan maliýeleşdirilýän okuw programmalary, daşary ýurt guramalarynyň maliýeleşdirýän grant programmalary ýa-da öz hasabyňa okuwa gitmek.
Daşary ýurtda okuwy tamamlap Türkmenistana geleniňden soň, alan diplomyňy tassyklatmaly. Daşary ýurtlarda okap gelen türkmen ýaşlary öz diplomlaryny tassyklatmak üçin Türkmenistanda ekzamenler tabşyrmaly.
Käbir ýaşlar diplomlaryny tassyklatmak üçin para bermeli bolýandyklaryny hem aýdýarlar.
Azatlyk Radiosynyň Germaniýadaky habarçysy Taher Şir Mohammadi tarapyndan taýýarlanan “Ýaşlar” programmasynda Türkmenistanda köppartiýalylyk barada ýaşlaryň garaýyşlary barada hem maglumat berilýär.
Bular baradaky gepleşigi diňlemek üçin sahypanyň sag tarapynda ýerleşdirilen audio düwmäni basyň.


text:
Türkmenistanyň prezidenti G.Berdimuhamedowyň baştutanlygynda Türkmenistanyň hökümet delegasiýasy 24-26-njy maý günleri Hindistana sapar bilen barar. Bu barasynda nobatdaky hökümet maslahatynda Türkmenistanyň daşary işler ministri R.Meredow habar berdi.
Onuň sözlerine görä, saparyň dowamynda Hindistanyň ýokary derejeli ýolbaşçylary bilen ikitaraplaýyn gatnaşyklara degişli ençeme dokumente gol çekiler.
Türkmenistanyň prezidenti öz çykyşynda Hindistan bilen gatnaşyklaryň möhümdigini belläp, syýasy, ykdysady we gumanitar ugurlarda ikitaraplaýyn gatnaşyklary mundan beýläk aktiwleşdirmegiň, şeýle-de bileklikdäki täze proýektleri durmuşa getirmegiň möhümdigini belledi diýip, türkmen metbugaty habar berýär.


text:
Türkmen döwlet habarlar gullugy 7-nji oktýabrda Türkmenbaşy şäherindäki Ruhyýet köşgünde, prezident Gurbanguly Berdimuhamedowyň gatnaşmagynda, «Türkmeniň Altyn asyry» bäsleşiginiň ýeňijilerine baýraklaryň gowşurylandygyny, ýurduň edebiýatda, sungatda tapawutlanan zehinli ogul-gyzlaryna sylaglaryň, hormatly atlaryň berlendigini habar berýär.
Emma ýerli synçylaryň käbiri bu hili baýraklaryň diňe döwlet propagandasynyň çygrynda waspçylyk bilen meşgullanýan adamlara berilýändigini, hakyky talantlaryň bolsa şeýle ýaryşlardan çetde galýandygyny öňe sürýär.
Azatlyk radiosy bu ýagdaý bilen gyzyklanyp, aşgabatly ýazyjy Amanmyart Bugaýew bilen söhbetdeş boldy.


text:
Çehiýanyň parlamenti ýurduň Konstitusiýasyna düzediş girizdi. Şu wagta çenli Çehiýada prezident parlamentde saýlanýardy, girizilen düzediş ýurduň prezidentiniň ählihalk saýlawlaryny göz öňünde tutýar.
Ses berişlik çarşenbe güni çeh parlamentiniň ýokarky öýünde – Senatda geçirildi. Parlamentiň aşaky öýi bu dokumenti geçen ýylyň dekabrynda makullapdy.
Prezident bäş ýyl möhlete saýlanar. Saýlawlaryň birinji tapgyrynda sesleriň ýarsyndan gowragyny hiç bir kadidat alyp bilmese, ikinji tapgyr saýlawlar geçiriler.
Täze düzgün boýunça saýlawlar Çehiýada 2013-nji ýylda bolar. Şonda häzirki prezident Waslaw Klaus döwlet baştutanynyň kürsüsini terk eder. Ol bu wezipäni iki möhlet eýeledi.


text:
Anna güni Aşgabatda tutuş 2012-nji ýylyň jemlerine bagyşlanyp Ministrler Kabinetiniň we Döwlet howpsuzlyk geňeşiniň bilelikdäki maslahaty geçirildi.
Maslahatda eden çykyşynda prezident G.Berdimuhamedow 2012-nji ýylyň dowamynda Ministrler Kabinetiniň 53 sany maslahatynyň, Döwlet howpsuzlyk geňeşiniň 14 maslahatynyň, şeýle-de 60 sany wideo maslahatyň geçirilendigini aýratyn belledi.
Mundan daşary, ol 2012-nji ýylda Türkmenistanyň GDA bileleşigine ýolbaşçylyk edendigini we özüne ynanylan bu wezipäniň abraý bilen hötdesinden gelendigini aýtdy.
Maslahatyň dowamynda Ministrler Kabinetiniň we Döwlet howpsuzlyk geňeşiniň agzalary ýylyň dowamynda öz dolandyrýan pudaklaryndaky edilen işleriň jemleri barada hasabat bilen çykyş etdiler. Maslahatda halk hojalygynyň dürli pudaklarynda 2013-nji ýylda göz öňünde tutulýan planlar barada-da gürrüň edildi.


text:
IT ÜÝRER, KERWEN GEÇER
IT ÜÝRER, KERWEN GEÇER
Menzil-menzil ýollary sökýän kerwen, öz ýetmeli maksadyna tarap gidip barýar. Kerwen beýik maksatlara sary, has bagtly geljege bakan ynamly gadam urýar. Öz eýesine wepalydygyny subut etmek isleýän köpek bolsa, yzyny üzmän oňa üýrýär. Onuň wowhuldysyna, zenzelesine gulak gabartsaň-a, göýä ol üsti ýükli kerwene topularly görünýär. Möjek ysyny alanda, gorkujygyna sazak düýbüne siýýän bigaýrat ganjyk itiň halyna nebsiň agyrýar. Türkmen halkynyň döredijilikli zähmet bilen öz öňde goýan uly maksadyna tarap okgunly barýan zamanynda il bagtyna görübilmezlik edip, öz dogduk Watanyna, iline pitjiň atýan Wäşi Köşüliniň esassyz, boş, manysyz, mantyksyz ýaňramalary kerwene üýrýän boguk sesli, dişsiz, lagar düşen, alaçsyz köpegiň bolşuny ýadyňa salýar. Bu tetelli köpekler adatça, eýesine-de wepa bermeýär. Eger eýesi oňa ýal bermesini bes etse, onda ol özüne başga bir eýe gözleýär. Başga eýesine hyzmat edip başlanda bolsa, öňki eýesine hem üýrüp başlaýar. Beýle köpekleriň tutan awy hem bolmaýar. Eger olary çopan goşuna äkidip, bir sürä garawul, sakçy goýsaň, onda olar sürüni möjeklere şam eýleýär. Şeýle iti bolsa hiç bir çopan saklamaýar. Gahary gelende çopan ony ýeke güllä tabşyryp göýberýär.
Wäşi Köşüliniň «Guly edebiýatynyň bedew bady» atly makalasyny okap, onuň žurnalistikanyň haýsy žanryna degişlidigini, bu makalasynda nämäni tankyt etjek bolýandygyny, okyja nämeleri subut etmäge synanyşýandygyny, şol bir wagtyň özünde-de awtoryň haýsy maksada gulluk edýändigini bilmek çetin. Awtor bu makalasynda döwlet baştutanlarynyň ýazan eserlerini, türkmen ýazyjylarynyň soňky ýyllarda ýazan goşgularydyr poemalaryny, kitaplaryny seljermäge synanyşýar. Emma ol, eserleriň kämil ýa kämil däldigini seljerip, olary esasly tankyt etmäge derek, logikasyz sözler bilen olaryň awtorlarynyň üstünden kinaýaly gülmäge synanyşýar. Eger Wäşi Köşüliniň edebi žanrdaky esere seljerme bermek ukyby bar bolsa, onda bu ukyp onuň bu ýazan makalasynda aýdyň görnerdi. Bu makala bu awtoryň hat-da makala ýazmak ukybynyň hem ýokdugyny äşgär görkezýär.
Makala diýlen žanrda gozgalýan temany açyp görkezmek üçin anyk deliller, sözlemleriň logiki yzygiderliligi, ýerlikli söz düzümleri we sözler bolmaly. Emma Wäşi Köşüli welin «Mundan urdum gylyjy, arapda şaňlar ujy» diýilýänini edip, makalanyň başynda gozgalýan gürrüňi jemlemäge derek, «Dünýäde edebiýat boýunça berilýän iň uly baýrak bolan Nobel baýragyny Guly edebiýaty wekillerine bermek üçin hem wagt ýetdi» diýen ýaňsyly sözlemi orta atýar. Yz ýanyndan hem awtor «Emma bu baýragyň käte syýasy sebäpler esasynda, adalatsyzlyk edilip, berilmeli däl ýazyjy-şahyrlara berilýän halatlary bar diýip, günbatar metbugatynda ýazýarlar» diýip, Nobel baýragyny bermek baradaky komitetiň işine hem şübheli garaýar. Eger bu komitetiň işine şübheli garaýan bolsaň, onda adalatsyzlygyň höküm sürýändigini tekrarlaýan bolsaň, onda türkmen edebiýatynyň wekillerine şol baýragy bermek bilen bagly ýaňsyly pikiri orta atýan Wäşi Köşüliniň beýnisinde näsazlygyň, hassalygyň, bihuşlygyň peýda bolup başlandygyny görmek bolýar.
Şeýle hem bu awtoryň bu makalany ýazmak bilen kän zat diýjek bolýandygyny, şol bir wagtyň özünde-de hiç bir pikir aýdyp bilmeýändigini, onuň örklenen mal ýaly öz ýüpüniň daşynda heläk bolup, bir duran ýerinde pelesaň kakýandygyny görüp, nebsiň agranyny duýman galýarsyň .
Bütin bir halkyň edebiýatyna baha bermek üçin özüňiň hem edebiýat meýdanynda abraýyň, derejäň, agramyň bolmaly. Şeýle bolmadyk halatynda seniň özgelere baha bermekde moral hukugyň bolmaýar. Wäşi Köşüliniň makala diýip ýazýan zady it ýandakdan böken ýaly. Wäşi Köşüliniň makala diýip okyja hödürleýän zady iç geçme keseline ýolugyp, pohyny arassa adamlaryň üstüne püwdürmekden başga zat däl. Onuň bu makalasy awtoryň içindäki kitüwiň, närazylygyň, kalbynyň hapalygynyň, beýnisiniň çüýrükliginiň alamaty bolup ýaňlanýar.
Beýnisi ýuka awtor bu makalasyna «Guly edebiýatynyň bedew bady» diýip at goýmak bilen, özüniň žurnalist hökmünde sözbaşy goýmagy oňarmaýan emelsiz kişidigini görkezýär. Ýazjakmy «Mus-mus diýmän Mustapa diý!» Tankyt etjekmi, hakyky tankytçy hökmünde diýýän zatlaryňy edebi taýdan, žurnalistika taýdan, logiki taýdan esaslandyryp tankyt et. Ýogsam, eý, Wäşi Köşüli seniň zehin akabaňyň ýalpakdygy, telperdigi, dardygy, talant çeşmeleriniň suwunyň ajy hem şordygy mese-mälim görnüp dur. Seniň halyňy it görse nebsi agyrar. Çünki sen, kesekiniň ýalyny iýip, öz Watanyňa, öz iliňiň ýazyjy-şahyrlaryna şyltak atmak ýaly ýowuz kesele duçar bolupsyň.
Adatça, gowy adam, akylly adam öz dostlary, goňşy-golamy, keseki bir kişi gowy iş edende, oňa çyn ýürekden buýsanmagy başarýar. Allatagala-da kişi üstünligine çyn ýürekden begenýänlere, buýsanýanlara elmydama rysgal-bereket berýär, olaryň ýüzüne mübärek nuruny çaýýar. Eý, Wäşi Köşüli, sen bu gün bu nurdan nadyl galypsyň! Özgerýän, ösýän, gülşen Diýara öwrülýän Türkmenistanyň gül keşbini görmekden, zähmetkeş türkmen halkynyň çekýän netijeli zähmetiniň datly miwesiniň tagamyny duýmakdan, adamlaryň beýik adamkärçilik sypatlaryna hormat goýmakdan jyda düşen Wäşi Köşülüm, seniň düşen bu günki halyň ötüp barýan kerwene maksatsyz üýrýän alaçsyz, çäresiz, yzgytsyz, ýarak däl-de, zyr gorkak, namart köpegiň halyna çalym edýär. Şeýle köpekleriň ömür soňy bolsa, adatça, manysyz «uwwuldy» bilen paýawlaýar.
Anti_Wäşi
- Гость
-


text:
Türkmenistanyň Ministrler Kabinetiniň 27-nji noýabrda geçirilen giňişleýin mejlisinde Ministrler Kabinetiniň Başlygynyň orunbasary, Türkmenistanyň Prezidentiniň ýanyndaky Nebitgaz serişdelerini dolandyrmak we peýdalanmak baradaky döwlet agentliginiň direktory Ý.Kakaýew milletiň Liderine dekabr aýynda Türkmenistan—Owganystan—Pakistan—Hindistan gaz geçirijisiniň gurluşygyna başlamak dabarasyna, şeýle hem “Galkynyş” gaz känini abadanlaşdyrmagyň üçünji nobatdakysynyň desgalarynyň düýbüni tutmaga görülýän taýýarlyk barada hasabat berdi. Degişli guramaçylyk meselelerini çözmek maksady bilen iş toparynyň döredilendigi bellenildi.
Türkmen döwletiniň Baştutany Türkmenistan—Owganystan—Pakistan—Hindistan gaz geçirijisiniň gurluşygynyň başlanmagynyň taryhy ähmiýetini nygtap, bu iri energetika taslamasynyň durmuşa geçirilmeginiň Türkmenistanyň energetika strategiýasyny iş ýüzünde amala aşyrmagyň ýolunda ýene-de bir anyk ädim boljakdygyny belledi. TOPH gaz geçirijisi hakyky dostluk, hoşniýetli goňşuçylyk hem-de abadançylygyň we rowaçlygyň maksatlaryna laýyk gelýän netijeli hyzmatdaşlygyň köprüsine öwrülmelidir. Şu gaz geçiriji boýunça tebigy gaz Günorta—Gündogar Aziýanyň ýurtlaryna uzakmöhletleýin iberiler. Döwlet Baştutanymyz energetika ulgamyndaky täze halkara taslamasyna badalga bermek dabarasyna ykjam taýýarlyk görmek hem-de ýokary guramaçylyk derejesinde geçirmek babatda wise-premýere birnäçe tabşyryklary berdi.


text:
Sagdynlyk. Ruhubelentlik. Dostluk.
Atly ýöriş: Atly ýigitler Nohur obasynda
Ahal welaýatynyň atly toparynyň taryhy ýörişi şu günler dag eteginiň gözel ýerleri boýunça menzil aşýar. Düýn atlylaryň ýoly Baharly etrabynyň Nohur obasynyň üstünden geçdi. Şu mynasybetli Nohur obasyna barýan ýoluň 8-nji kilometrliginde, çäre üçin niýetlenen ýerde günüò birinji ýarymynda uly şatlyk-şagalaň höküm sürdi. Saba-säherden ýaýbaòlanan dabara gatnaşmak üçin ol ýere il sylagly ýaşulular, mährem eneler, oba zähmetkeşleridir ýaşaýjylary, şeýle-de beýleki köp sanly myhmanlar ýygnandylar.
Gadymy türkmen obasyny alamatlandyrýan görnüş dag gözelligi bilen özara sazlaşygy emele getirýärdi. Hatara guralan milli ak öýleriň töweregindäki şowhun hemmeleriň ünsüni çekýärdi. Şol pursatda behişdi ahalteke atlaryna atlanan ýigitleriň uzakdan görünmegi bilen toý meýdançasyndaky ruhubelentlik alasmana göterildi. Bu ýerde atly ýigitler dabaraly garşylandy. Olar atdan düşüp, asylly däbe eýerip, ýaşuly nesliň wekilleri bilen salamlaşdylar, duzçörekden datdylar, halahwal soraşdylar. Ondan soňra hemmeler ak öýleriň töweregindäki tomaşalary synladylar. Bu ýerdäki tomaşalar, sözüň doly manysynda, köpöwüşginliligi bilen ünsi özüne çekdi.
Milli toý däpleri bilen utgaşan çykyşlar, dutarçy we gyjakçy bagşylaryň çykyşlary sportuň dürli görnüşleri boýunça görkezme çykyşlaryna, milli sport ýaryşlaryna sazlaşyk goşdy. Welaýatyň dürli ýerlerinden gelen pälwanlaryň göreş tutmakda, ýaş türgenleriň bolsa ýaglyga towusmak ýaryşynda ezberliklerini görkezip, toý serpaýlaryna mynasyp bolan pursatlaryny synlamak örän ýakymly boldy. Gelingyzlaryň üme däbini ýerine ýetirýän, pişme we çörek bişirýän, el işlerini, şol sanda haly önümlerini dokap oturan pursatlary hem ýörişe gatnaşyjylarda ýakymly duýgulary döretdi.
Çäräniň geçirilýän ýerinde dagda ösýän dermanlyk ösümlikleriň sergisi, dag şertlerinde ýetişdirilýän miwe, gök we bakja önümleriniň sergisi, ýaşajyk suratkeşleriň işleriniň sergisi, şeýlede amalyhaşam sungatyna degişli işleriň sergisi guraldy. Şeýle giň göwrümli tomaşalary uly gyzyklanma bilen synlan ýörişe gatnaşyjylara toý gazanlarynda taýýarlanylan milli tagamlardan hem hödürkerem edildi. Şondan soňra aksakgal ýaşulular myhmanlary esasy sahnada ýaýbaňlanan konserte tomaşa etmäge çagyrdylar. Şowhunly konsertiň dowamynda welaýatyň medeniýet we sungat ussatlarynyň ýerine ýetiren hoş owazly aýdymsazlary, şowhunly tanslary kalplary alaýaza besledi. Joş gunly çykyşlarda eziz Diýarymyzyň, täze taryhy döwrümiziň, Arkadag Prezidentimiziň amala aşyrýan beýik işleriniň, türkmen sportunyň waspy öz beýanyny tapdy. Bu ýerdäki gyzykly çäreler uzak wagtlap dowam etdi.
Atly ýigitler dabaraly garşylanyş mynasybetli guralan çäreden göwnü hoş bolup, ýörişini dag belentliklerine tarap uzaýan ýol bilen oba sary dowam etdiler. Mälim bolşy ýaly, Nohur obasy Köpetdagyň juda täsin we gözel künjeginde ýerleşýän, asyrlarboýy milli däpdessurlary saklap gelen we dowam etdirýän, özboluşly binagärlik keşbi bolan obadyr. Bu oba dünýäniň iň gözel we täsin ýerleriň ýüzlüginiň sanawynda mynasyp orun alandyr. Dag üstündäki üzümçiligiň, badam we beýleki miweli agaçlaryň arasynda dag daşlaryndan gurlan jaýlaryň binagärlik keşbi görenleriň ünsüni çekýär. Deňiz derejesinden 1000 — 1100 metr belentlikde ýerleşýän bu oba barýan ýol egrembugram bolsada, gowy asfaltlanandyr Onda ulagly ýöremek asla ýadatmaýar. Onda ençeme beýikliklipesli ýerler, öwrümler bar. Dört tarapdaky beýik dag gerişleri bolsa bu gözelliklere sazlaşyk goşýar. Nohur obasy başgada ençeme täsinlikleri özünde jemleýär.
Dag çeşmelerinden gözbaş alyp, 53 metr beýiklikden gaýdýan Hürhüri şaglawugy, ilat arasynda “jennetiň derwezesi” diýlip hasaplanýan “Gyz bibi” diýen keramatly ýer, “döwüň öýi” diýlip atlandyrýan gowak, äpet çynar Nohuryň täsinlikleridir. Köpetdagyň iň beýik nokatlarynyň biri bolan — “Üç guýy” hem şu ajaýyp künjekde ýerleşýär. Ine, Türkmenistanyň Döwlet baýdagyny, Aziýanyň Olimpiýa Geňeşiniň baýdagyny hemde Aziýa oýunlarynyň alawynyň nyşanyny uly buýsanç bilen ellerinde göterýän atly ýörişe gatnaşyjy ýigitlere Nohur obasynyň şeýle özboluşly täsinlikleri bilen tanyşmak juda ýakymly boldy. Olar obanyň birnäçe gözel ýerlerine aýlanyp gördüler. Äpet çynar bolsa olaryň gyzyklanmasyny artdyrdy. Bu ýerde ýaşuly nesliň wekilleri olara oba, onuň taryhy hakynda gyzykly gürrüň berdiler.
Äpet çynar baradaky gürrüňler myhmanlaryň ünsüni özüne çekdi. Birnäçe ýüzýyllyklary başyndan geçiren äpet çynaryň köwegine birbada on adam töweregi sygýar. Oba ýaşaýjylarynyň durmuşy hem atly ýigitleri gyzyklandyrdy. Ýerli ýaşaýjylar ýyllaryň dowamynda dagyň gerişlerinde we jülgelerde, deňiz derejesinden 1600—1800 metr beýiklikdäki özleşdirilen ýerlerde ekerançylygy, bagçylygy alyp barýarlar. Oba bilen tanşanyňda, alma, nar, ülje, hoz, üzüm ýaly miweli baglaryň agdyklyk edýändigine göz ýetirýärsiň. Böwürslen bolsa bu ýerde ösýän gymmatly dermanlyk ösümlikleriň bir görnüşidir.
Ol özboluşly tokaýlyklary emele getirýär. Dag obasynyň bagybossanlygy, şeýlede dag arçasynyň ähmiýeti dogrusyndaky gürrüňler myhmanlaryň bilesigelijiligini artdyrdy. Olar ýerli ilatyň geçi süýdünden taýýarlaýan peýnir, motol ýaly dürli önümlerini hem dadyp görmäge mümkinçilik aldylar.
Mahlasy, täsin tebigy gözellikleri bilen göreni haýrana goýýan Nohur obasy atlylarda ýatdan çykmajak täsirleri galdyrdy. Olar oba bilen tanyşlykdan soňra ýoluny degişli ugur boýunça dowam etdiler.
"Türkmenistan".
Atly ýöriş: Atly ýigitler Arçmanda we Nohur obasynda Fotogalereýa / Atly ýöriş / 10 sany surat
Ahal welaýatynyň atly toparynyň taryhy ýörişi şu günler dag eteginiň gözel ýerleri boýunça menzil aşýar. Düýn atlylaryň ýoly Baharly etrabynyň Nohur obasynyň üstünden geçdi. Şu mynasybetli Nohur obasyna barýan ýoluň 8-nji kilometrliginde, çäre üçin niýetlenen ýerde günüò birinji ýarymynda uly şatlyk-şagalaň höküm sürdi. Saba-säherden ýaýbaòlanan da...
Habarlar #atly ýöriş
- Atly ýöriş
Atly ýörişe gatnaşyjylar Şasenem galasynda08 Noýabr, 2016 (14:54)
- Atly ýöriş
Atly ýöriş Bötendaga geldi31 Oktýabr, 2016 (15:57)
- Atly ýöriş
Giň sähra keşdedir bedew gadamy11 Oktýabr, 2016 (15:03)
- Atly ýöriş
Türkmen kölüniň kenaryndaky dabara03 Oktýabr, 2016 (14:36)
- Atly ýöriş
Atlylar Türkmenbaşy şäherinde26 Sentýabr, 2016 (15:53)
- Atly ýöriş
Argamak bedewler Awazada20 Sentýabr, 2016 (15:14)
- Atly ýöriş
Atlylar Hazar şäherinde12 Sentýabr, 2016 (15:07)
- Atly ýöriş
Atly ýöriş Mollagarada05 Sentýabr, 2016 (14:45)
- Atly ýöriş
Atly ýöriş uly Balkan dagynyň alkymynda26 Awgust, 2016 (15:45)
- Atly ýöriş
Atly ýöriş: Hazynalar mesgeni Ekeremde19 Awgust, 2016 (11:57)
- Atly ýöriş
Atly ýöriş: Esenguluda16 Awgust, 2016 (11:44)
- Atly ýöriş
Şanly ýörişiň 100 güni: Täze sepgitlere tarap13 Awgust, 2016 (11:39)
- Atly ýöriş
Atly ýöriş: Gadymy Dehistandaky dabara06 Awgust, 2016 (11:30)
- Atly ýöriş
Atly ýöriş: Sumbar jülgesinde01 Awgust, 2016 (11:21)
- Atly ýöriş
Atly ýöriş: Aý daglarynyň eteginde25 Iýul, 2016 (11:15)
- Atly ýöriş
Atly ýöriş: Atly ýigitler Nohur obasynda23 Iýul, 2016 (17:26)
- Atly ýöriş
Atly ýöriş: Atly ýöriş Bereket şäherinde11 Iýul, 2016 (16:41)
- Atly ýöriş
Atly ýöriş: Balkanly atlylar ýörişi kabul etdiler04 Iýul, 2016 (16:36)
- Atly ýöriş
Atly ýöriş: Paraw-Bibide myhmançylykda02 Iýul, 2016 (16:30)
- Atly ýöriş
Atly ýöriş: Aziada-2017-niň hormatyna geçirilýän atly ýörişi Balkan welaýaty kabul edýär26 Iýun, 2016 (19:47)


text:
Sişenbe güni Zähmet güni mynasybetli dünýä boýunça ýüz müňlerçe adamyň gatnaşmagynda protest ýörişleri geçirilýär. Zähmetkeşler iş şertleriniň gowulandyrylmagyny isleýärler, hökümetiň çykdajylarynyň kemeldilmegine garşylyk görkezýärler.
Aziýa ýurtlarynda, ýagny Indoneziýada, Malaýziýada, Taýwanda we Filippinde işçiler zähmet haklarynyň ýokarlandyrylmagyny we iş orunlarynyň saklanmagyny talap edýärler.
Günorta Ýewropa ýurtlarynyň, ýagny Gresiýanyň, Ispaniýanyň we Portugaliýanyň kärdeşler arkalaşygy guramalary hökümetleriň döwlet eýeçiligindäki edaralarda zähmet haklarynyň azaldylmagyny öz içine alýan berk çärelerine garşy çykýarlar.
1-nji maýy dynç güni diýip ykrar etmeýän ABŞ-da “Occupy Wall Street” ady bilen meşhurlyk gazanan protestçiler ýurt boýunça dürli protest ýörişlerini geçirmekligi planlaşdyrýarlar. Olaryň arasynda köpçülikleýin transport gullugynyň ençeme işgäri bir günlük iş taşlaýyş geçirip, zähmet şertlerine protest bildirmekligi göz öňünde tutýarlar.


text:
Bütindünýä Banky Gazagystanyň hökümetiniň maliýe programmalaryny amala aşyryp bilmegi üçin Almatanyň 1 milliard dollarlyk karz pul talabynyň tassyklananlygyny habar berdi.
Bankyň Merkezi Aziýa boýunça bölümiň ýolbaşçysy Motoo Konişi bu serişdäni “ösüş boýunça karz pul sýyasaty” diýip atlandyrdy.
Motoo Konişi bu maliýe kömegiň tassyklanmagyna Gazagystanyň ykdysady sýyasatyna we ony reformalaşdyrmak boýunça saýlap alan ugruna bankyň bolan ynamyny aňladýanlygyny aýtdy.
Bank tarapyndan bu barada ýaýradylan beýanatda bu serişdäniň Gazagystanyň hökümetiniň ykdysady programmasyna, býujeti dolandyrmak sýyasatyna we bank düzgünlerini kadalaşdyrmak boýunça alyp barýan işlerine ýardam berjekdigini aýtdy.


text:
Çarşenbe güni Aşgabatda geçirilen hökümet maslahatynda ýurduň transport, aragatnaşyk we gidrometeorologiýa pudaklaryndaky, şeýle hem käbir beýleki pudaklardaky işleriň ýagdaýlary barada maslahat edildi.
Bu maslahatda hasabat bilen çykyş edenleriň hatarynda käbir beýleki ýolbaşçylar bilen bir hatarda, Türkmenistanyň demirýol transport ministri R.Seýitgulyýew, aragatnaşyk ministri O.Jumagulyýew, awtomobil transprot ministri G.Hangulyýew we Türkmenistanyň deňiz we derýa transporty boýunça Döwlet gullugynyň başlygy M.Mütdikow dagylar-da boldy.
Olar öz dolandyrýan pudaklaryndaky işleriň barşy hem-de döwlet lideriniň tabşyryklarynyň ýerine ýetirilişi barada prezident Berdimuhamedowa hasabat berdiler.
Öz gezeginde prezident Berdimuhamedow bu pudak ýolbaşçylaryna işleriň hilini we görkezijilerini ýokarlandyrmak boýunça käbir täze görkezmeleri berdi.


text:
Müsüriň häkimiýetden çetleşdirilen yslamçy prezidenti Mohammad Morsiniň sud diňlenişigi başlanansoň, ol yza – 8-nji ýanwara süýşürildi. Muňa suduň zalynda Morsiniň we onuň “Musulman doganlary” hereketiniň beýleki 14 agzasynyň turzan goh-galmagaly sebäp boldy.
Duşenbe güni Kairiň polisiýa akademiýasynyň binasynda geçirilen sud diňlenişiginde güman edilýänler “Ýok bolsun harby häkimiýet!” diýip gygyranlaryndan soň, sud diňlenişigi togtatmaly boldy.
Morsi
Suduň zalynda Morsi: “Men kanuny prezident. Men bu bolgusyzlygyň bes edilmegini talap edýärin” diýdi.
Morsi özüniň sud edilmegini “bikanun” diýip atlandyrdy. Şeýle-de ol jogapkärçilige özüni 3-nji iýulda häkimiýetden aýran harbylaryň çekilmelidigini öňe sürdi. Şeýle-de Morsi öz adaty egin-eşiklerini çykaryp, tussag lybasyny geýmekden ýüz öwürdi.
Sud diňlenişigi ýanwaryň başyna geçirilenden soň, Morsiniň aklawçylarynyň biri Muhammad Toson şeýle çykyş etdi: “Muhammad Morsiniň we [ozalky prezident] Hosni Mubaregiň diňlenişiklerindäki tapawut şu: Mubarek protestleriň netijesinde özi häkimiýetden çetleşipdi; Mohammad Morsi bolsa häzirem kanuny prezident. Bu kanunçylyga görä-de, Konstitusiýa görä-de, şeýledir. Munuň daşyndaky hiç bir zat ýa kanuny ýa-da konstitusion diýlip atlandyrylyp bilinmez”.
Diňlenişikden soň Morsiniň dikuçarly Müsüriň Aleksandriýa şäherindäki berk goragly türmä äkidilendigi aýdylýar.
Tolgunşyk
Sud diňlenişiginiň geçen binasynyň daşynda Morsiniň tarapdarly-da protest geçirdiler.
Morsini äkitdi diýilýän dikuçar howa galanda, demonstrantlar şol ýerdäki žurnalistleriň gurallaryny döwüp başladylar. Käbir maglumatlara görä, adamlary tertibe çagyryp, polisiýa duýduryş hökmünde ýokaryk ok atypdyr.
Morsiniň Kairdäki ýörişe gatnaşan tarapdarlarynyň biri şeýle diýýär: “Elbetbe, bu bir masgaraçylykly diňlenişik boldy. Olar adamlary aldawa salyp, muny hakyky diňlenişik edip görkezjek boldular. Biz ähli zat aýan bolar ýaly, jemgyýetçilik sudunyň bolmagyny isleýäris. Eger-de [Müsüriň harby güýçleriniň komandiri general Abdul Fattah] al-Sisi we onuň töweregindäkiler är kişi bolsalar, goý, onda olar jemgyýetçilik suduny geçirsinler. Goý, biz hem nämäniň dogrudyny, nämäniň bolsa ýalandygyny göreli”.
Morsi we “Musulman doganlary” hereketiniň beýleki 14 agzasy 2012-nji ýylyň dekabrynda adam pidalaryna getiren gazaplylygy öjükdirmekde aýyplanýarlar. Eger-de gürrüňi gidýän adamlar günäli tapylsa, olar ölüm jezasyna ýa-da ömürlik türme tussaglygyna höküm edilip bilnerler.
Morsi 2012-nji ýylda geçirilen demokratiki saýlawlaryň netijesinde prezident bolupdy.


text:
Türkmenistanda Azerbaýjanyň medeniýet günleri gecirildi. Bu barada Azatlyk Radiosynyň Azerbaýjan gullugynyň žurnalisti, iki halkyň medeniýetini ýakyndan tanaýan Ilhan Nesibli bilen ýazyjy Hudaýberdi Hally gürrüňdeş boldy.
Azatlyk Radiosy: Ilhan, sen sungaty söýüji bir ynsan hem žurnalist hökmünde, Türkmenistanda Azerbaýjanyň medeniýet günleriniň gecirlimegine sen nähili garaýarsyň?
Ilhan Nasibli: Bu Azerbaýjanlylar üçin örän begendiriji ýagdaý. Sebäbi Türkmenistanda Azerbaýjanyň medeniýet günleri geçirilýär. Azerbaýjanlylarda şeýle pikirler bardy. Biz we türkmenler, hem türkler oguz türkileridiris. Biz bir taýpadandyrys. Şonuň üçinem Azerbaýjan – Türkmenistan arasynda baryş-geliş gatnaşyklary näçe düýpli bolsa, ol şonça-da gowy. Öz gezeginde Azerbaýjanlylar hem Türkmenistanyň medeniýet günleriniň Bakuwda – Azerbaýjanda geçirilmegini isleýär.
Azatlyk Radiosy: Ilhan, örän ýagşy arzuwyňyz bar. Bu iki halkyň gatnaşyklaryny ýyllar bilen däl, eýsem asyrlar bilen ölçäp bolar. Biziň umumy hem bitewi medeniýet ýadygärliklerimiz bar. Meselem, Görogly eposy, Şasenem,Garyp hem Aşyk Garyp, Nejep oglan dessanlary, Gorkut ata eposy iki halkyň taryhynyň meňzeşdigini aňladýar. Şeýle-de bolsa, soňky ýyllarda bu iki halkyň arasyndaky gatnaşyklar o diýen ýygy bolmady. Muny sebäplerini nämede görýäňiz?
Ilhan Nasibli: Men Azerbaýjanda bolan pikirleri aýdaýyn. Hazardaky gaz ýataklaryna görä, Türkmenistan bilen Azerbaýjanyň arasynda diskussiýa bar. Ýöne Azerbaýjanda muňa normal garaýarlar. Ykdysady diskussiýa bolup biler we ol kadaly alnyp barylmaly. Ýöne beýle diskussiýalar halklar arasyndaky gatnaşyklara hiç bir täsir etmeli däldir.
Azerbaýjanda bolan pikirleri aýtsam, gatnaşyklaryň ýaramazlaşmagynyň sebäplerini Türkmenistanyň merhum prezidenti Türkmenbaşydan görýärdiler. Onuň syýasaty sowuklaşmalara getirdi. Ýöne Azerbaýjanlylar pikir edýärler, syýasat we ykdysady çekişmeler hiç wagt bu iki garyndaş halkyň gatnaşyklaryna täsir etmeli däldir. Ýöne meniň pikirimçe, bu ýerde medeniýet işgärleriniň-de günäsi bar. Olar hiç bir syýasy, ykdysady dartgynlyga bakman, bu kontaktlary dowam etdirmelidiler.
Azatlyk Radiosy: Dogry aýdýaňyz. Sebäbi geçen asyra seretsek, iki halkyň arasyndky gatnaşyklar örän ýygjam bolupdyr. Azerbaýjan bize bilim pudagyndan, kadrlar taýýarlamakda köp ýardam edipdi. Türkmenistanda sowatsyzlygy ýok etmäge, ençeme kadr iberipdi. Olardan pedagog A. A. Gurbanowy, matematik Ahmet Ahundowy, zoologiýa ylmyndan A. Rustamowy, dilçilerden Ýakup Nasyrlyny we başgalary ýatlamak bolar. Türkmen saz sungatynyň ösmegine tarçy A.G. Bagirow, opera aýdymçylary R. Ryzaýew hem M. Masudowy aýdyp bolar. Bakuwda bilim alanlary aýtsak, şahyr Gara Seýitliniň, kompozitor Rejep Allaýarowyň atlaryny tutup bileris. Şeýle hyzmatdaşlygy geljekde-de ösdürip bolarmy?
Ilhan Nasibli: Meniň pikirmçe, muňa Azerbaýjan tarapyndan hiç bir problema ýokdur. Ýöne bir şert bar, bular isleg şekilinde galmaly däldir. Ony Türkmenistanyň resmi gurluşlary zerur saýsalar Azerbaýjanyň konserwatoriýasyna we Azerbaýjanyň Medeniýet ministrliginiň okuw jaýlaryna, Turizm we syýahat institutlaryna zerurlyk bolsa, meniň pikirimçe ýaşlary kabul edip bilerler. Azerbaýjan Türkmenistan üçin ýer-de aýryp biler. Bu ugurdan hiç bir problema bolup bilmez.
Azatlyk Radiosy: Diňe medeniýet ugrundan däl, öz wagtynda Türkmenistan medisina ugrundan hem Azerbaýjandan köp ýardam alypdy. Biziň studentlerimiz Bakuwda esasan Pediatriýa hem farmasewtika ugurlaryndan bilim aldylar.
Ilhan Nasibli: Azerbaýjan muňa höwes bilen razy bolardy. Türkmen garyndaşlarymyza elimizden gelen kömegi bereli diýerler. Emma Azerbaýjanda şeýle pikir bar, ýagny Türkmenistanyň syýasy gurluşy muňa zerurlyk duýýarmy? Olar bu işde öz syýasy ambisiýalaryndan geçip bilerlermi?
Eger Türkmenistan höwes bildirse, Azerbaýjanyň bütin guramalary näme üçin kömek etmesin? Her bir okuw jaýynda Türkmenistan üçin 3-5 ýer aýyrmaga taýýardyr diýip, men pikir edýärin. Türkmenistan-da Azerbaýjana kömek edip bilerdi. Orsýetiň çempiony Kazanyň “Rubininiň” maşkçysy – treneri türkmendir. Ol gelip biziň Nebitçi komandamyza, bir-de Azerbaýjan futbolçylaryna kömek edip bilerdi.
Azatlyk Radiosy: Belki, şeýle bolar. Belki, dostlukly gatnaşyklar ýeňer. Beren gürrüňleriň üçin sag bol, Ilhan.
Ilhan Nasibli: Siz-de sag boluň. Bütin türkmen ili sag bolsun.


text:
Türkmenistanyň prezidentiniň köşgi dünýäniň iň owadan köşkleriniň ilkinji onlugyna goşuldy.
“Theestle” internet neşiriniň düzen bu sanawynda Türkmenistanyň prezidentiniň “Oguzhan” köşkler toplumy ýedinji ýerde ýerleşdirilipdir.
Aşgabadyň merkezinde ýerleşýän “Oguzhan” köşkler toplumy 2011-nji ýylyň 18-nji maýynda Fransiýanyň “Buig” kompaniýasy tarapyndan 250 million amerikan dollaryna gurlup, ulanylmaga berlipdi. Ol paýtagtyň S.Türkmenbaşy prospektinden tä Garaşsyzlyk meýdanyna çenli bir kwadrat kilometre golaý giňişligi öz içine alýar. Onuň ini Karl Marks köçesinden Galkynyş köçesine çenli takmynan ýarym kilometre çenli uzaýar.
Türkmenistanyň prezidentiniň bu köşkler tolpumynda birnäçe zal bolup, olaryň her biri çärelerdir ýygnaklary geçirmek üçin ulanylýar. Meselem, “Altyn zalynda” san taýdan çäkli ýokary derejeli wekilleriň ikitaraplaýyn gepleşikleri geçirilýän bolsa, “Gorkut ata” zaly bolsa giňeldilen düzümdäki delegasiýalaryň arasynda gepleşikleriň geçirilmegi üçin niýetlenen.
Merkezi Aziýa ýurtlary
“Theestle” internet neşiriniň “Dünýäniň iň owadan 10 prezidentlik köşkleri” atly sanawyna Merkezi Aziýa ýurtlaryndan Täjigistanyň we Gazagystanyň prezidentleriniň köşkleri hem girizilipdir.
Täjigistanyň prezidentiniň Duşenbede ýerleşýän bu köşgi sanawda ikinji orunda bolup, ol “Jebislik” köşgi diýlip atlandyrylýar.
Gazagystanyň prezidentiniň “Ak Orda” atly köşgi sanawyň üçünji ornunda ýerleşdirilipdir. Gürrüňi edilýän internet neşiriniň maglumatynda bu köşgüň üç ýylyň dowamynda gurlup, 2004-nji ýylda ulanylmaga berlendigi aýdylýar.
Bu köşk Astananyň içinden akyp geçýän Işim derýasynyň çep kenarynda ýerleşip, onuň boýy 80 metre barabardyr. Köşgüň poly üçin mermeriň 21 görnüşi ulanyldy.
Birinji orunda
Gürrüňi edilýän sanawda Russiýanyň prezidentiniň köşgi – Kreml owadanlygy boýunça bäşinji orunda ýerleşdirilipdir. Bu desga 1837-1849-njy ýyllar aralygynda gurlan.
Gürrüňi edilýän neşiriň sanawynda Amerikanyň Birleşen Ştatlarynyň prezidentiniň köşgi birinji orunda ýerleşdirilipdir. “Ak tam” ady bilen tanalýan bu bina 1800-nji ýyldan bäri Birleşen Ştatlaryň prezidentiniň resmi rezidensiýasydyr.
Sanawyň onunjy ornunda Gananyň prezidentiniň köşgi ýerleşdirilipdir. Maglumatda bu köşgüň gurluşygyna 45-50 million amerikan dollary çemesi pul serişdesi harçlandy diýilýär.


text:
Kubanyň prezidenti Raul Kastro iki ýurduň gatnaşyklaryny kadalaşdyrmak üçin ABŞ-nyň Guantanamo Bay amerikan bazasyny gaýdyp bermegini, onlarça ýyl dowam edýän söwda gadagançylygyny ýatyrmagyny we Hawanany terrorçylyga ýardam berýän şäherleriň sanawyndan aýyrmagyny talap edýär.
Kastro Kosta Rikada geçýän regional sammitde eden çykyşynda Kubanyň we ABŞ-nyň doly diplomatik gatnaşyklar ugrunda işleýändiklerini we “eger şol problemalar çözülmese, diplomatik hereketleriň hiç bir manysynyň bolmajagyny” aýtdy.
Kastro öz talaplaryny ABŞ-nyň ýokary derejeli resmi toparynyň soňky 35 ýylda Hawana eden ilkinji saparyndan bir hepde geçensoň öňe sürdi. Kubanyň resmileri 1961-nji ýylda kesilen gatnaşyklary dikeltmek we ilçihanalary gaýdan açmak barada gepleşik geçiripdi.
Kastro we ABŞ-nyň prezidenti Barak Obama ýurtlaryň gatnaşyklaryny kadalaşdyrmak boýunça niýetini 17-nji dekabrda bir wagtda yglan etdiler.


text:
Tmhits näme?
Tmhits Merkezi Aziyanyn aýdymlaryny we wideokliplerini özünde jemleýän ilkinji Turkmen aýdym-saz saýty, Tmhits 2005-nji ýyldan bäri öz diňleýjilerine hyzmat edýän we wagta görä özünde birnäçe ösüşlere eýýe bolan saýtdyr. Doly maglumatlary Biz hakynda
bölüminde okap bilersiňiz.
Näme üçin hasap açmaly?
Tmhits-de taze hasap achyp:
- Aýdym we wideo ýükläp bolar
- Düşündirişleri okap we ýazyp bolar
- Reýtingde we sowalnamada gatnaşmak bolar
- Hususy pleýlistleri döredip we dostlaryň bilen paýlaşyp bolar
- Tmhits agzalary bilen habarlasyp bolar
- Tmhits täzeliklerinden habar alyp bolar
Ulanyş töleglimi?
Tmhits-de hasaba alyş, online radio hem-de aýdym we wideoklip diňlemek tölegsizdir.
Näme üçin aýdymlary we wideoklipleri özüme alyp (download) bilemok?
Tmhits-iň aýdymlaryny we videokliplerini ulanyjylara almana rugsat bermeýänliginiň sebäpleri bar:
- Tmhits, saýtda aýdym we videoklipleri bolan aýdymçylaryň eden işleriniň peýdasyz bolmagyny islänok. We olara saýtdan alynan her bir eseri üçin belli möçberde töleýär. Size-de halaýan aýdymçylaryňyza bizden alan eserleriňiz bilen goldaw etmegi maslahat berýär.
- Tmhits, saýt üçin çykarýan çykdajylaryny girdejisi bilen sazlamak isleýär.
- Tmhits, ösen döwletlerde bolşy ýaly aýdymçylaryň döredijilik hukugyny bahalandyrmak isleýär. Sol sebäpli-de aýdymçylar bilen ylalaşygy bolmadyk aýdym we wideoklipleri köpçülige paýlamak islemeýär.
Aýdymlara we wideokliplere nireden seretmeli?
Diňlemek islän aýdymlaryňyzy saýtyn baş sahypasyndaky Klipler
we Saz
bölümlerinden Ƶanrna görä, Aýdymçy adyna görä we Aýdymçynyň ýaşaýan döwletine görä saýlap diňläp bilersiňiz.
Aýdymlar we wideoklipler satylýarmy?
Howwa. Her bir eseri 99 cent-den köp ulanylýan kredit kardy ýa-da Paypal arkaly satyn alyp bilersiňiz.
Näme üçin dünýä belli aýdymçylar Tmhitsde ýok? Michael Jakson ýa-da Alla Pugaçowa diňlemek isleýänler näme edip biler?
Tmhits Merkezi Aziýanyň aýdym-saz saýty bolanlygy sebäpli ol aýdymçylaryň eserleri bizde ýok. Eger beýle aýdymçylary diňlemek isleseňiz başga-da müňler-çe aýdym-saz saýtlary bar. Şeýle saýtlardan gözlemegiňizi maslahat berýäris. Pandora.com, Last.fm bulardan biri.
Hasap nädip açmaly?
Tmhits-de hasap açmak üçin baş sahypadaky Agza boluň
bölümine girip ol ýerde soralan soraglara jogap bermek ýeterlikdir.
Eger giriş e-mailimi ýa-da açar sözümi unutsam näme bolar?
Eger-de siz giriş e-mailiňizi ýa-da açar sözüňizi unutsaňyz Agza girişi sahypasynyň aşagyndaky Men ulgama girip bilemok
atly bölüme girip, ol ýerdäki soraglara görä bizden
kömek sorap bilersiňiz.
Ulanyjy adymy üýtgedip bilýänmi?
Häzirki wagtda ulanyjylar öz ulanyjy adyny üýtgedip bilenok. Şahsy
sebäplere göra üýtgetmek isleseňiz bize
yüz tutup bilersiňiz.
Halaýanlarym näme?
Her aýdymyň we wideoklibiň aşagyndaky ýa-da aýdymçynyň sahypasyndaky gyzyl ýürek şekiline basyp aýdymy, wideoklibi we aýdymçyny halaýanlarym-a goşup bilersiňiz. Halaýanlarym bölümi halaýan aýdymçyňyzy we eserleriňizi islän wagtyňyz diňlemek üçin peýdalydyr.
Habarnama näme?
Tmhits hasaby bolan her agzanyň saýtdaky agzalar bilen habarlaşmaga mümkinçiligi bardyr. Ony hem habarnama bölümi arkaly amala aşyryp bilersiňiz.
Meniň websaýtym näme?
Saýtda islendik agzanyň maglumatlaryny görmek üçin ol agzanyň websaýtyna girmegiňiz ýeterlikdir.
Gözleg näme üçin gerek?
Tmhits-de islän aýdymlaryňyzy çalt tapmak üçin gözleg funksiýasyny peýdalanyp bilersiňiz
Aýdym nähili ýüklenilýär?
Saýta aýdym ýüklemek üçin baş sahypadaky ýükle aydymlar bölümine girip düzgünnamany yzarlamaly.
Aýdymlar diňe MP3 formatda
Faýlyň iň uly möçberi 20 MB
Aýdymy ýüklemezden öň onuň Tmhits-de ýoklugyna göz ýetiriň
Ýüklenen aýdymlar müdirlik tarapyndan barlanandan soň saýtda elýeterlidir.
Näçe isleseňiz ýükläň! Bir aýdymy ýükländen soň, derrew beýleki aýdymy ýükläp bilersiňiz. Saýtda aýdymyňyzyň çykmagyna garaşmak hökman däl.
Wideoklip nähili ýüklenilýär?
Saýta wideoklip ýüklemek üçin baş sahypadaky ýükle klipler
bölümine girip düzgünnamany yzarlamaly.
Wideo formatlary: mpg mpeg avi dat flv wmv mp4
Faýlyň iň ýokary ölçegi 200 MB
Wideony ýüklemezden öň, gaýrat edip onuň Tmhitsde ýoklugyna göz ýetiriň.
Ýüklenen wideo ýolbaşçylar tarapyndan gözden geçirilenden soň saýtda elýeterli bolup bilýär.
Sizden bölümine islän mowzugyňyzdaky wideolary ýükläp bilersiňiz. Emma ýaş çäklendirilen wideolara Tmhits rugsat berenok.
Islegiňize görä ýükläň! Bir wideony ýükläniňizden soň, Siz şol wagtyň özünde Indiki faýllary ýükläp bilersiňiz. Size saýtda wideo görünýänçä garaşmak hökman däl.
Fotosuratlar nähili ýüklenilýär?
Saýta aýdymçynyň fotosuratyny ýüklemek üçin şol aýdymçynyň sahypasyndaky “Bu aýdymçynyň suratyny goş” bölümine girip goýup bilersiňiz.
Aýdymçy nähili hasap açmaly?
Aýdymçy hasaby
.
Saýtdaky aýdymlarym üçin meniň gazanjym nähili?
Tmhits-den alynan her bir aýdym ýa-da wideoklip girdejisi üç bölege bölünýär:
- Aýdymçy
- Aýdymy saýta ýüklän agza
- Tmhits
Eger aýdymçy hasaba alnan bolsa her satylan eseri üçin 50 cent (1.40 TDM, Türkmenistan Döwlet Manady) alar. Meselem bir aýdym 100 gezek alynsa aýdymçy şol aýdymy üçin 140 manat ($50 Amerikan dollary) gazanar.
Agzalar hasaba alynmadyk aýdymçylaryň eserini ýüklese her eser üçin 15 cent alar. Hasaba alynan aýdymçylaryň eserlerinden gelen girdeji diňe aýdymçylar bilen paýlaşylar.
Meniň aýdymlarymy menden habarsyz kim ýükleýär?
Tmhitsta herbir ulanyjy aydym/wideo yüklap biler. Egerde materialynyzy ayyrjak bolsanyz dowamyny okan.
Meniň aýdymymy göwnüme ýaramaýan hilde görsem näme etmeli?
Eger aýdymlaryňyzyň ýa-da wideoklipleriňiziň hilini halamasaňyz we sizde ondan gowy hilde bar bolsa, onda mail
tmhits.com e-mail arkaly biz bilen habarlaşyň. Biz islegiňize görä üýtgedip bileris.
Meniň we eserlerimiň ýalňyşlyklaryny nähili düzetmeli?
Eseriňizdäki we adyňyzdaky ýalňyşlyklary düzetmek üçin bize ýalňyşy we dogry gornüşini e-mail arkaly ugratsaňyz biz düzederis.
Göwne degiji sözler bilen ýazylan düşündirişleri aýryp bolýarmy?
Eger-de düşündirişde siziň şahsyýetinizi kemsidiji sözler bolsa onda aýyryp bileris. Aýyrmak üçin biz bilen habarlaşyp bilersiňiz.
Eserimiň saýtda bolmagyny islämok, näme edip bilerin?
Tmhits aýdymçynyň döredijilik hukugyny mydama hormatlaýar. Şonuň üçin eger öz aýdymlaryňyzyň biziň saýtymyzda bolmagyny islemeseňiz biz bilen habarlaşyp bilersiňiz.
CD we DVD-lerimi siziň saýtyňyzda satyp bilerinmi?
Howwa. Doly maglumatlar üçin biz bilen habarlaşyň.
Taýyn eserlerimden CD ýazyp bilersiňizmi?
Howwa, Tmhitsde taýyn aýdymlaryňyz üçin kämil derejede CD we DVD ýazmana doly mümkinçilik bar. Munuň üçin bir şertimiz bar, ol hem iň az 20 CD ýazdyrmak.
Köp aýdym we wideoklibim bar, size bersem özüňiz ýükleýäňizmi?
Howwa. Bu barada biz bilen habarlaşyň. Biz size islegiňize görä Türkmenistandaky salgymyzy ýa-da ABŞ-daky salgymyzy berip bileris.
Men näme üçin eserlerimi Tmhits-e goýmaly?
Siziň öz eserleriňizi Tmhits-e goýmak arkaly birnäçe peýdalar gazanyp biljegiňize ynanýarys:
- Aýdym we wideo-lardan gelen girdeji
- Ýaşlaryň arasynda tanalmak
- Muşdaklar bilen göni aragatnaşykda bolmak
- Biz sizi tölegsiz mahabatlandyrýarys
- Dünýä arenasyna adyňyzy cykarmak
- Hususy web sahypaňyz bolar


text:
Hindi siwilizasiýasy gadymy dünýäniň iň iri siwilizasiýasy bolupdyr. Dünýä ilatynyň çak bilen 10%-niň ýaşan ýeri bolan bu siwilizasiýa şü günki gün Pakistanyň, Gündogar Owganystanyň we demirgazyk-günbatar Hindistanyň ýerleşýän giňişligini öz içine alypdyr. Üç müň ýyla golaý wagt mundan ozal ýitip giden bu siwilizasiýanyň taryhy şu günki güne çenli köp sorag döredýär.
Müsüriň ýa Mesopotamiýanyň ilatyndan tapawutlylykda gadymy Hindi ilaty uly binalary ýa piramidalary gurmandyr.
Okeany öwreniji Woods Hole Institutyndan Liwiu Giosanyň sözlerine görä, hindiler esasan oba hojalygy we söwda bilen meşgullanypdyrlar. Alym bu gadymy siwilizasiýanyň iňňän gowy gurlan ýollar, Mesopotamiýa bilen deňiz gatnawy, tämiz şäherler we ussahanalar bilen tapawutlananlygyny gürrüň berdi.
Hindi siwilizasiýasynyň galyndylary 1920-nji ýyllarda arheologik barlaglar netijesinde tapylypdy. Şol döwürden bäri geçirilen barlaglar netijesinde gurluşyk we medeniýet taýdan ösen şäherler tapyldy. Olaryň suwy arassalaýyş sistemalar, sungat we ýazuw taýdan ösen şäherler bolanlygy anyklandy.
Ýitip gitmegine näme sebäp boldy?
Giosan we onuň kärdeşleri ABŞ-nyň Milli ylymlar akademiýasynyň ylmy neşirinde çap eden öz barlaglarynda 5200 ýyl mundan ozal güýçli ösüşi başdan geçiren, emma 3900 we 3000 ýyllar mundan ozalky döwürde çöken we soň ýitip giden Hindi siwilizasiýasyny görkezmek üçin topografik maglumatlary ulandylar.
Sputnikden surata düşürilen sifrli kartalar we topragyň nusgalary bu ýerde oba hojalygy üçin şertleriň we umuman howanyň üýtgänligini görkezdi.
Barlaglara görä, musson ýagyşlary oba hojalygynyň, söwdanyň ösüşine mümkinçilik döredipdir. Emma ýagyşlar azaldygyça ýer önümçiligi pese düşüpdir. Ýerli ilat gündogara tarap göçmäge mejbur bolupdyr we has kiçi toparlara bölünip ýaşapdyr.
Alym Giosan gadymy ilatyň şeýle şertlerde ýene-de 1 müň ýyla golaý wagtlap ýaşanlygyny, emma ahyrsoňy ýitip gidenligini aýtdy.
Taryhyň sapaklary
Hind derýasy şu günki gün dünýäniň iň uly suwaryş sistemasyny emele getirýär. Emma bu sistema howanyň durnuklylygyna garaşly. Giosan şu günki gün howanyň üýtgäp durmagynyň 2010-njy ýylda Pakistanda bolan suw joşguny ýaly güýçli tebigy betbagytçylyklar üçin amatly şert döredýänligini we millionlarça adama howp salýanlygyny aýdýar.
Alym Hind derýasynyň suwaryş sistemasynyň könelişmeginiň yly problema döredýänligini, şeýlelikde regionyň ösüşine gaýtadan seredilmeginiň zerurdygyny belleýär.
Şeýle-de, Liwiu Giosanyň bellemegine görä, şu günki gün regionyň ilaty başga ýere göçmek üçin, gadymy döwürde ýaşan adamlardan tapawutlylykda serhetlerden erkin geçip bilmeýär.
Alym Giosanyň pikirine görä, taryhdan sapak almaly, ýagny senagat taýdan ösen we howanyň üýtgemegine sebäpkär şu günki kuwwatly siwilizasiýalar geljekde erbet netijeleriň öňüni almak üçin tebigata ýetirilýän zyýany azaltmak ugrunda çäre görmeli.
“VOA” Amerikanyň sesi neşiriniň maglumaty


text:
Gyrgyzystanda geçirilen prezidentlik saýlawlarynda ýeňiş gazanyp bilmedik dalaşgärleriň tarapdarlary proteste çykdylar. Kamçybek Taşiýewi we Adahan Madumarowy goldaýanlar Gyrgyzystanyň günorta sebitlerinde protest geçirýärler.
Jalalabad şäherinde welaýat dolandyryş binasynyň daşynda müň töweregi adamyň toplanandygy habar berilýär. Şeýle-de, Oş şäherinde häzire çenli 200 adamyň ýygnandygy we adamlaryň henizem köpelýändigi aýdylýar.
Taşiýewiň we Madumarowyň tarapdarlarynyň aýtmagyna görä, 30-njy oktýabrda geçirilen prezidentlik saýlawlary galplaşdyrylypdyr.
Saýlawlaryň netijelerine görä, sesleriň 60%-den gowragyny alan Almazbek Atambaýew ýeňiş gazanypdy. Taşiýewiň we Madumarowyň her biri sesleriň 14% töweregini alypdy.


text:
Türkmenistanda şu ýylyň hasabynda iň öňdebaryjy diýlip ykrar edilen etraba $1 million möçberinde pul baýragy gowşurylar. Bu baradaky görkezmä ýurduň prezidenti gol goýdy.
Resmi maglumata görä, pul baýragy ýylyň dowamynda durmuş, ykdysady we medeni taýdan ähli görkezijiler boýunça iň ýokary netijeleri gazanan etrabyň häkimligine berler.
Türkmenistanyň prezidenti bäsleşigiň dowamynda, beýleki görkezijiler bilen bir hatarda, degişli etrapdaky jenaýatçylygyň we neşekeşligiň hem ýagdaýyna ünsüň berilmelidigini nygtady, diýip Turkmenistan.ru internet gazeti habar berýär.


text:
Türkmenistanyň Daşary işler ministrligi “Serhetsiz lukmanlar” guramasy tarapyndan 12-nji aprelde ýaýradylan “Türkmenistan: Saglygy saklaýyş sistemasynyndaky ýapyklyk” atly hasabaty prowokasiýa diýip atlandyrdy.
Türkmen DIM-niň habar beriş serişdeleri üçin ýaýradan beýanatynda ady agzalýan hasabatyň “obýektiw bolmadyk maglumatlar esasynda taýýarlanandygy we hakykaty ýoýujy häsiýete eýedigi” öňe sürülýär.
“Aslynda, bu hasabatyň awtorlary Türkmenistanyň saglygy saklaýyş sistemasy barada bilkastlaýyn ýalan maglumat ýaýradyp, ýurduň abraýyna zeper ýetirmäge synanyşdylar” diýip, Türkmenistanyň Daşary işler ministrliginiň metbugat beýanatynda aýdylýar.
Şeýle hem beýanatda “WIÇ infeksiýasynyň ýaýramagyna garşy profilaktika we öňüni alyş çäreleri boýunça halkara hyzmatdaşlygynyň netijesinde, Türkmenistan WIÇ infeksiýasy we AIDS keseli ýaýramadyk az sanly ýurtlaryň arasyna girýär” diýilýär.
Türkmenistanyň daşary syýasat edarasynyň metbugat beýanatynda aýylmagyna görä, ilatyň saglygyny goramak, keselleriň bejerilmegi we profilaktika hem-de medisina ylymlarynyň ösdürilmegi boýunça daşary ýurtly ynamdar partnýorlar bilen hyzmatdaşlygy ösdürmek üçin Türkmenistan yzygiderli ädimleri ädýär.
10 ýylyň dowamynda Türkemenistanda işlän, medisina ugrundan Türkmenistanda resmi hasaba alnan hökümete degişli bolmadyk ýeke-täk gurama bolan “Serhetsiz lukmanlar” 2009-njy ýylyň dekabr aýynda Tükmenistandaky programmalaryny ýapypdy.
“Serhetsiz lukmanlar” guramasynyň medisina boýunça müdiri Lesli Şanksiň aýtmagyna görä, programmalaryny ýapmak kararyna gelinmegine guramanyň işiniň Türkmenistanda gitdigiçe çäklendirilmegi we inçekeseli derman bilen bejeriş programmasynyň türkmen hökümeti tarapyndan ret edilmegi sebäp bolupdyr.
Şeýle hem “Serhetsiz lukmanlar” gurmasynyň wekili Lesli Şanks saglyk pudagy boýunça Türkmenistanyň resmi derejede yglan edýän sanlarynyň hakykata gabat gelmeýänligini, wada berýän çäreleriniň iş ýüzünde ýerine ýetirilmeýänligini öňe sürüpdi.
Lesli Şanks Türkmenistanyň saglygy saklaýyş sistemasynyň ýagdaýy baradaky öz aladalaryny beýan etmegi, ýurtdaky ýagdaýlar barada BMG-niň Bütindünýä Saglyk Guramasy we UNICEF Çagalar fondy ýaly halkara guramalar bilen gepleşik geçirmegi we olary dymmazlyga çagyrmagy dowam etdirmekçidiklerini hem mälim edipdi.
“1999-njy ýyldan bari türkmen hökümeti bilen ýakyndan hyzmatdaşlyk edip, saglygy goraýyş pudagy boýunça ençeme proýektleri amala aşyran halkara “Serhetsiz lukmanlar” guramasynyň bu ýurda garşy dostlukly bolmadyk hereketlere baş goşmagy geň galdyrdy” diýip, Türkmenistanyň DIM-niň beýanatynda aýdylýar.
Şu ýagdaýlar bilen baglylykda, resmi türkmen tarapy “Serhetsiz lukmanlar” guramasynyň hereketlerine berk protest bildirýändigini hem-de ýaýradylan hasabaty prowokasiýa we maksada zyýan beriji diýip atlandyrýandygyny mälim edýär.
Hasabaty ýaýratmagyň öň ýanynda “Serhetsiz lukmanlar” guramasynyň türkmen häkimiýetleri bilen gepleşik geçirip, öz garaýyşlaryny mälim edenligi, emma munuň netije bermänligi habar berlipdi.


text:
Şu gün Palestinanyň Gaza Sektorynyň howpsuzlyk resmileri düýn zamun alnan, palestin meseleleri boýunça italiýaly aktiwist Wittorio Arrigoniniň jesediniň tapylandygyny mälim etdiler.
Wittorio Arrigoni hepdäniň penşenbe güni “Al-Kaýda” bilen baglanyşykly hasaplanylýan bir ekstremistik salafaçylar topary tarapyndan Gaza Sektorynda zamun alnypdy.
Salafaçylar topary Hamas topary tarapyndan dolandyrylýan Gaza Sektorynyň häkimiýetlerinden bu toparyň türmedäki agzalarynyň azatlyga goýberilmegini talap edipdiler.
Hamas toparynyň howpsuzlyk gullugynyň metbugat sekretarynyň aýtmagyna görä, italiýaly aktiwist Wittorio Arrigoniniň jesedi düýn giçlik bir harabalyk jaýdan tapylypdyr.


text:
Panamanyň prezidenti ýurduň maliýe işlerine syn etmek boýunça komissiýa döretmek ugrunda çäre görýär. Munuň öňüsyrasynda Panamanyň kanunçylyk boýunça iş alyp barýan şirketiniň dünýä liderleriniň ençemesini oňaýsyz ýagdaýa salan dokumentleriniň üsti açyldy.
“Panamanyň hökümeti daşary işler ministrliginiň üsti bilen içerki we daşary ýurtly bilermenleriň garaşsyz komissiýasyny döreder... biziň häzirki tejribelerimiziň kämilleşdirilmegi, beýleki ýurtlar bilen paýlaşyljak çäreleriň kabul edilmegi we maliýe hem kanun sistemalarynyň aýdyňlygynyň güýçlendirilmegi teklip ediler”, diýip 6-njy aprelde prezident Juan Karlos Warela aýtdy.
Panama dünýäniň baş we tanymal şahsyýetleri üçin salgyt ýeňilligi boýunça dokumentleri taýýarlaýan “Mossack Fonseca” kompaniýasynyň 11.5 million dokumentiniň paş edilmeginiň yzýany Ykdysady hyzmatdaşlyk we ösüş boýunça guramasy tarapyndan berk tankyt edildi.


text:
“Halkara Gyzylhaç” guramasy Azerbaýjanyň we Gürjüstanyň türmelerinde inçekeseliň ýaýramazlygy üçin edilen tagallalaryň oňat netijeleri berenligini aýdyp, beýleki ýurtlara-da bu kesele garşy göreşde öwrenilen usuly ulanmagy maslahat berýär.
Gurama: “15 ýyl mundan ozal Azerbaýjan türmelerinde bu keselden ýylda 300 töweregi adam ölýärdi” diýýar. Inçekeseliň öňüni almak üçin görlen çäreleriň netijesinde öten ýyl ondan ölenleriň sany ýigrimä gelipdir.
“Men ýaňy Bakuwyň merkezi türmesiniň keselhanasyna baryp gaýtdym. Olaryň ýokanç kesellileri beýlekilerden saýlamakda bitiren netijeli işleri mende gaty gowy täsir galdyrdy. Olaryň täze gelenleri inçekeseli bar bolmagy mümkin adamlardan aýry saklap, bu keseli ýaýratmazlyk üçin ulanýan gaty gowy barlag metodlary bar. Bu örän netijeli bejeriş sistemasy” diýip, “Halkara Gyzylhaç” guramasynyň Ženewadaky sözçüsi Anna Nelson aýdýar.
"Halkara Gyzylhaç" guramasynyň Bakuwdaky sözçüsi Gülnaz Guliýewanyň aýtmagyna görä, bu işe mümkinçilik döreden hyzmatdaşlyk bolupdyr.
“Inçekesel problemasyny jylawlamak üçin Adalat ministrligi bilen “Halkara Gyzylhaç” guramasy hyzmatdaşlyk etdiler. 1995-nji ýylda 3-nji tussaghanada bu keseli bejermek üçin ýörite keselhana açyldy. Bu keselden ejir çekýänleriň hemmesi ol ýerde sanawa alyndy. Bu aýry bejeriş merkezi bu keseliň ýaýramagynyň öňüni almak üçin görülýän çäre hökmünde hyzmat edýär” diýip, Guliýewa aýdýar.
Gürjüstandaky ýagdaý
“Halkara Gyzylhaç” guramasynyň türmelerde inçekesele garşy göreş baradaky programmasynyň regional geňeşçisi Sylwia Wust ýagdaýyň Gürjüstanda hem şeýledigini aýdýar. Onuň aýtmagyna görä, bu ýerde türmelerde bu keselden gidýänleriň sany ozal ýylda 100 töweregi bolan bolsa, indi bu diňe sanlyja adam.
Ýöne Gürjüstanyň inçekesel baradaky Milli programmasynyň başlygy Marine Janjghawanyň aýtmagyna görä, kynçylyklar şindi-de ýok däl: öten ýyl “Halkara Gyzylhaç” guramasy Gürjüstandan gidensoň, türme sistemasyna kontrollyk bize galdy. Ýöne tussaglaryň sanynyň köpelmegi zerarly indi “Gyzylhaç” barka edilýän işleriň ählisini etmek aňsat däl. Ýagdaý ýaramazlaşanok. Ýöne käbir problemalar bar. Esasy mesele bu keseliň giç anyklanýanlygy. Ýöne bir tussagyň bu kesele uçranlygy belli bolsa, oňa derman bar”.
Ortaça hasap bilen inçekesel tutuş dünýäde her 20 sekundda bir adamyň başyna ýetýär. Dünýä Saglyk Guramasynyň aýtmagyna görä 2008-nji ýylda bu kesel bardygy anyklananlaryň sany 9,8 million, ondan gidenleriň sany hem 1,8 million bolupdyr.
“Bu bir diýseň agressiw kesel. Hiç bir ýerde, hiç bir halat kemçiliksiz däl. Ýöne Azerbaýjanda we Gürjüstanda şunça iş edilmegi oňat netijeleri berdi. Elbetde, bu 15 ýyllyk iş. Muňa hem sabyr hem tutanýerlilik gerek” diýip, Nelson aýdýar.


text:
Orsýetiň Gyrgyzystandaky harby bazasanyň geljegi barada prezident Wladimir Putin penşenbe güni Bişkegiň eteginde Gyrgyzystanyň prezidenti Almazbek Atambaýew bilen duşuşygynda maslahat etdi.
Duşuşykdan soň Almazbek Atambaýew bilen bilelikde geçiren metbugat konferensiýasynda Wladimir Putin Orsýetiň Gyrgyzystandaky we goňşy Täjigistandaky bazalarynyň bu iki ýurtda, umuman bütin Merkezi Aziýada “asudalygy saklaýjy faktor” bolup durýandygyny aýtdy.
Putin: "Gyrgyzystanyň territoriýasyna terrorçy toparlaryň hüjüminden söň bu ýerde [Orsýetiň harby bazasyny] döredipdik. Şonda Gyrgyzystanyň ýolbaşçylary neşe akymynyň we ekstremizmiň Gyrgyzystana aralaşmagynyň öňüni alyp biljek harby berkitmäni döretmegini sorap, Orsýete ýüzlenipdiler. Şol wagt biz ony amala aşyrdyk, häzir bolsa biz onuň mundan beýläk işlemegi barada ylalaşyga geldik”.
Putiniň Gyrgyzystana barmazynyň öň ýany Orsýetiň mediasy Bişkekden 40 kilometr uzaklykda ýerleşýän Kant harby bazasyny Orsýetiň ulanmagy baradaky şertnamanyň taýýar edilendigini habar berdi.
Rus mediasynyň maglumatlaryna görä, 2003-nji ýylda baglaşylan başky şertnamada görkezilişi ýaly harby bazany ulanmak üçin kireýiň möçberi ýylda $4.5 million bolar.
Gepleşiklerden soň eden çykyşynda Atambaýew “beýik Orsýet döwleti” bilen hyzmatdaşlygyň Gyrgyzystan üçin örän möhümdigini aýtdy.
Biziň geljegimiz diňe beýik Orsýet döwleti bilen strategiki hyzmatdaşlykda we birlikde bolar”.
Atambaýew: “Elbet-de, Orsýetsiz biziň aýratyn geljegimiziň bolmajakdygyna men ynanýaryn. Biziň geljegimiz diňe beýik Orsýet döwleti bilen strategiki hyzmatdaşlykda we birlikde bolar”.
Iki prezidentiň duşuşygynda Gyrgyzystanyň Orsýete $489 million möçberdäki bergisini 2016-njy ýylyň mart aýyna çenli geçmek barada dokumente gol goýuldy.
Iki prezidentiň gatnaşmagyndaky metbugat konferensiýasynda ABŞ-nyň Gyrgyzystandaky bazasy barada mesele hem gozgaldy.
Atambaýew ABŞ-nyň Owganystandaky güýçleri üçin tranzit merkezi bolup hyzmat edýän Manas bazasynyň ýapyljakdygyny aýtdy. Putin bilen Atambaýewiň gol goýan dokumentinde ABŞ-nyň bazany kireýine ulanmak baradaky şertnamasy 2014-nji ýylda tamamlanandan soň “Manas tranzit merkeziniň harby bazadan graždan desga öwrüljekdigi” aýdylýar.
Şeýle hem, Putin bilen Atambaýew Gyrgyzystanda gidro-elektrostansiýalaryň toplumyny gurmak boýunça sowet döwründe başlanan işleri tamamlamaga Orsýetiň kompaniýalarynyň ýardamy barada ylalaşdylar.
Energetika ministrleri Naryn gidro-elektrostansiýasynyň kaskadynyň we Kambar-Ata stansiýasynyň gurluşygy boýunça işi tamamlamak barada ylalaşdylar, ýöne Putin bu işiň möhletiniň belli edilmändigini nygtady.
Gyrgyzystanyň gidro-elektrostansiýalarynyň toplumynyň Özbegistanyň we Täjigistanyň oba hojalygyna oňaýsyz täsir ýetirjekdigi barada alada bildirýan goňşy iki döwletiň bu proýekte gatnaşyp biljekdiklerini Putin aýtdy we onuň bu iki ýurduň oba hojalygyna zeper ýetirmejekdigini öňe sürdi.
Putin Orsýeti, Gazagystany we Belorusy öz içine alýan Gümrük bileleşigine, şeýle hem Bütewi ykdysady giňişligine goşulmagyna Gyrgyzystana kömek berjekdigini aýtdy.


text:
Täjigistanyň prezidenti Emomali Rahmon Bütewi aragatnaşyk sistemasyny döretmek barada kanuna gol çekdi. Tankytçylar bu kanunyň hökümetiň Internete we mobil aragatnaşygyna gözegçiligi güýçlendirjekdigini aýdýarlar.
25-nji ýanwarda tassyklanan täze kanuna görä, ähli operatorlar we internet prowaýderler öz müşderilerini ähli hyzmatlar bilen täze aragatnaşyk sistemasynyň üsti bilen üpjün etmäge borçly.
Täjigistanyň Internet prowaýderleriniň bileleşiginiň ýolbaşçysy Parwina Ibodowa täze sistemanyň hökümete belli bir websaýtlary petiklemäge mümkinçilik berjekdigini aýtdy.
Sosial media sahypalarynyň we websaýtlaryň birnäçesiniň, şol sanda Facebook, Twitter sahypalarynyň we AÝ/AR-nyň Täjik gullugynyň websaýtynyň elýeterliligi soňky ýyllaryň dowamynda ençeme gezek çäklendirilipdi.


text:
Türkmenistanda Media barada kanunyň kabul edilmegine, žurnalistler we žurnalistleri goraýan halkara guramalar nähili garaýarlar?
Azatlyk Radiosy düýbi Parižde ýerleşýän “Serhetsiz Reportýorlar” Guramasynyň Ýewropa we Merkezi Aziýa boýunça býurosynyň wekili Ýohan Bir, Bolgariýada ýerleşýän “Türkmen Helsinki Fondunyň” başlygy Täjigül Begmedowa we Orsýetde ýaşaýan türkmen žurnalisti Batyr Muhammedow bilen söhbetdeş boldy.
Orsýetde ýaşaýan türkmen žurnalisti Batyr Muhammedow Türkmenistanda Media barada kanunyň kabul edilmeginiň köpden bäri garaşylan wakadygyny aýtdy: “Bu wajyp meseläniň kanun taýdan düzgünleşdirilmeginiň özi makullanmaga mynasyp bir ädim. Emma bu kanunyň netijeliligi ýurduň ýolbaşçylarynyň habar serişdeleriniň hakykatdan ösmegine ýol bermek islegine bagly bolar”.
Žurnalistleri goraýan “Serhetsiz Reportýorlar” guramasynyň wekili Ýohan Bihr türkmen hökümetiniň Media barada kanuny kabul etmeginiň belli bir derejede geň galma döredenligini belledi.
Johan Biriň pikirine görä, Türkmenistanda habar serişdeleriniň işini düzgünleşdirýän kanunyň kabul edilmegi bilen nähili maksatlaryň göz öňünde tutulýandygy kesgitsiz görünýär: “Türkmenistanda garaşsyz habar serişdeleri ýok diýen ýaly. Şeýle ýagdaýda täze kanun ýok zady nädip düzgünleşdirmeli diýen sowal ýüze çykýar. Meniň pikirimçe, bu göz üçin edilýän bir herekete meňzeýär. Mälim bolşuna görä, türkmen hökümeti öz kanunlaryny halkara standartlaryna laýyk getirmäge çalyşýar. Emma Türkmenistandaky şertlere göz aýlasak, ýurtda garaşsyz habar beriş serişdeleri bolmadyk ýagdaýda täze kanun diňe döwlet mediasynynyň işini düzgünleşdirmeli bolar. Bu gowy zat, emma döwlet mediasy hökümetiň düzgünlerine görä, işleýär”.
Garaşsyz žurnalist Batyr Muhammedow Türkmenistan Media barada kanuny kabul etmek bilen, halkara jemgyýetçiliginiň öňünde öz abraýyny galdyrmak isleýär diýip hasap edýär.
“Türkmen Helsinki Fondunyň” başlygy Täjigül Begmedowa Türkmenistanda Media barada kanunyň kabul edilmegini pozitiw adim hökmünde kabul edýär.
Emma ynsan hukuklaryny goraýjy bu täze kanunyň-da, Türkmenistanda kabul edilen beýleki kanunlar ýaly kagyz ýüzünde galmagyndan howatyrlanýar: “Türkmenistanyň halkara guramalarynyň kanunlary üýtgetmek baradaky çagyryşlaryna üns bermegi gowy zat. Emma beýleki kanunlara gezek gelende bolşy ýaly, bu ädimem diňe göz üçin edilen bir hereket bolup galmasa gowy bolardy. Türkmenistanyň kabul eden täze kanunlarynyň köpüsi işlemeýär. Olaryň işlemegi üçin zerur mehanizmler şu çaka çenli işlenilmän galýar. Bu kanunda habar beriş serişdeleriniň erkinliligi-de we olaryň häkimiýet bilen aragatnaşygy-da göz öňünde tutulsa gowy bolardy”.


text:
Warface uruşganly bolup, ol 2023-nji ýyldaky wakany derbi-dagyn etmeli. Oýny PvP- hakyky nusgawy we ökde personažda hem-de kooperatiw missiýany PvE ýörelgesinde oýnap bolýar.
Oýny gurmaklygyň gözükdirijisi:
4. Oýun merkezi açynyňyzdada, oýny internetiň üsti bilen ýüklemelimi diýip sorar, biz bolsa, size öň ýüklenen oýny hödürleýäris, munuň üçin WAGTLAÝYN SAKLAMAK sözüne basyň
5. Doly oýun merkezinden çykyň.
6. Görkezilen bukjany pozuň C:\GamesMailRu\Distrib
7. Şuňa basyp arhiw oýuny ýükläň (ýöriteleşdirilen ýükleýijilerden, mysal üçin Download Master bilen ýüklemegi maslahat berýaris). Arhiwiň içindäki oýuny görkezilen salga çykaryň. С:\GamesMailRu
8. Şondan soňra oýun merkezini açyň we "установить" düwmejige basyň.
Şuňa meňzeş maglumatlar:


text:
Alžiriň harby güýçleri şu hepde ýurduň gündogar serhet ýakasynda ýaragly söweşijileriň daşary ýurt raýatlaryny zamun alan ýeri bolan gaz zawodynyň daşyny gabawda saklamaklaryny dowam etdirýärler.
Ýaragly söweşijiler şu hepdäniň sişenbe güni Alžiriň Liwiýa bilen serhet ýakasyna golaý ýerdäki bu gaz zawodynda işleýän 41 sany daşary ýurtly raýaty zamun alandyklaryny yglan etdiler.
Olar Fransiýanyň häkimiýetlerinden Malide yslamçy söweşijilere garşy alyp barýan harby operasiýalaryny bes etmekligi talap edýärler.
Bu gaz stansiýasyndaky ýaragly söweşijiler çarşenbe güni Alžiriň harbylarynyň eden hüjümlerini yza serpikdirendiklerini mälim etdiler. Ýöne Alžiriň häkimiýetleri olaryň eden bu beýanaty barada häzirlikçe hiç hili kommentariýa bermediler.
Ýaragly söweşijileriň zamun alan adamlarynyň arasynda Britaniýanyň, Norwegiýanyň we Birleşen Ştatlaryň raýatlarynyň-da bardygy aýdylýar.


text:
12-nji iýunda Türkmenistanyň Ylymlar akademiýasynyň Tehnologiýalar merkezinde “Berkarar döwletimiziň bagtyýarlyk döwründe ylym, tehnika we innowasion tehnologiýalar” atly Halkara ylmy maslahat geçirildi. Bu maslahat ýurdumyzda giňden bellenilýän şanly senä – Ylymlar gününe gabatlanylyp guraldy.
Foruma gatnaşmak üçin Awstriýadan, Belarusdan, Bolgariýadan, Russiýadan, Koreýa Respublikasyndan, Ýaponiýadan we beýleki ýurtlardan, jemi 20-ä golaý döwletden meşhur alymlar türkmen paýtagtyna geldiler. Maslahata ýurdumyzyň ylmy-barlag we pudak edaralarynyň wekilleri, ýokary okuw mekdepleriniň professor-mugallymlar düzümi hem-de talyplar, köpçülikleýin habar beriş serişdeleriniň wekilleri gatnaşdylar.
Maslahat umumy mejlisden başlandy. Çykyş edenler türkmen topragynda geçirilýän halkara maslahatlara yzygiderli gatnaşmagyň, Türkmenistanyň Ylymlar akademiýasynyň ylmy-barlag institutlarynyň alymlary bilen bilelikdäki ylmy barlaglary geçirmegiň özleri üçin ajaýyp däbe öwrülendigini bellediler.
Türkmenistanyň ylmynyň geljeginiň ýurdumyzyň dünýäniň ylmy giňişligine goşulyşmagy, ylym we tehnologiýalar ulgamynda halkara hyzmatdaşlygynyň giňeldilmegi bilen berk baglanyşyklydygy aýratyn nygtaldy. Şunuň bilen baglylykda, döwletimiz tarapyndan abraýly halkara guramalary, dürli ýurtlaryň esasy ylmy merkezleri bilen hyzmatdaşlygy ösdürmäge aýratyn üns berilýär.
Özlerini gyzyklandyrylýan meseleler boýunça pikir alyşmalardan başga-da, daşary ýurtly myhmanlar Ylymlar gününe bagyşlanan dürli dabaralara – Türkmenistanyň ýaşlarynyň arasynda ylmy işler boýunça geçirilen bäsleşigiň ýeňijilerine baýraklary gowşurmak dabarasyna, Türkmenistanyň medeniýet we sungat ussatlarynyň baýramçylyk konsertine gatnaşmaga hem mümkinçilik aldylar.
Şu gün maslahat öz işini bölümlerde dowam etdirer. Tehnologiýalar merkezinde “Täze senagat –innowasion tehnologiýalar” mowzugy boýunça mejlis geçiriler. Magtymguly adyndaky Türkmen döwlet uniwersitetinde ekologiýa we biotehnologiýa meseleleri ara alnyp maslahatlaşylar. Türkmenistanyň Döwlet lukmançylyk uniwersitetinde “Lukmançylyk ylmynda we derman öndürmekde innowasion tehnologiýalar” bölümi işlär. Türkmenistanyň Ylymlar akademiýasynyň taryh institutynda bolsa alymlaryň çykyşlary ynsanperwer ylymlar we halkara gatnaşyklary bilen baglanyşykly bolar.


text:
Adam hukuklaryna gözegçilik edýän Human Rights Watch guramasy türkmen häkimiýetlerine ýüzlenip, dissident we žurnalist Çary Annamyradowyň dogany – Altymyrat Annamyradowyň Türkmenistanda şübheli ýagdaýlarda ölmegini derňemäge çagyrdy.
Altymyrat 4-nji sentýabrda ýogaldy. Bu wakadan dört gün owal ol näbelli adamlar tarapyndan öýünden alnyp gaçylypdy we ýenjilipdi. Ýeri gelende bellesek, bu wakalar Çary Annamyradowyň Türkmenistanyň öňe süren aýyplamalary esasynda, Minsk şäherinde tussag edilen döwrüne gabat gelipdi.
Çary Annamyradowyň Human Rights Watch guramasyna beren maglumatyna görä, 31-nji awgustda raýat eşigindäki iki sany adam Altymyradyň öýüne gelip, onuň bilen “gürleşmeli zatlarynyň bardygyny” aýdyp, ulaglary bilen näbelli tarapa gidipdirler.
Iki günläp Altymyratdan hiç bir habar-hatyr bolmaýar. 2-nji sentýabr güni näbelli bir adam ony öýüniň golaýyna taşlap gidýär. Altymyradyň garyndaşlary onuň ýüzünde gök yzlarynyň bolandygyny, ruhy ýagdaýynyň hem iňňän gowşandygyny gürrüň beripdirler.
Altymyrat ýakynlaryna öz agasy – Çary barada sorag edilendigini we sütem bilen ýenjilendigini gürrüň beripdir. Emma Altymrat nirede we kim tarapyndan saklanandygy barada maglumat bermändir. Aradan iki gün geçenden soň, ýagny 4-nji sentýabrda 52 ýaşly Altymyrat dünýäden ötýär.
Human Rights Watch guramasynyň Ýewropa we Merkezi Aziýa bölüminiň direktory Hýu Williamson (Hugh Williamson) bu habary eşidip, özleriniň hopugandyklaryny, şeýle-de türkmen häkimiýetleriniň Çary Annamyradowdan ar almak üçin, Altymyrada sütem eden bolmaklarynyň mümkindigini aýtdy.
“Human Rights Watch Altymyrat Annamyradowyň ölüm habaryny eşidip, juda we juda hopukdy. Bize gowşan soňky maglumata görä, ol juda gümürtik ýagdaýlarda ýogalypdyr. Munuň Çary bilen gatnaşygynyň bolandygy üçin, Altymyratdan ar alnan bolmagynyň mümkindigi baradaky maglumat hem bizi alada goýýar” diýip, Hýu Williamson Azatlyk Radiosyna aýtdy.
Human Rights Watch guramasy özüniň ýaýradan beýanatynda türkmen häkimiýetlerini Altymyradyň ölümi boýunça doly derňew geçirmäge çagyrýandyklaryny nygtaýarlar.
“Biz türkmen häkimiýetlerine Altymyradyň ölümini we bu işe howpsuzlyk gulluklarynyň gatnaşygyny derňemäge çagyryş edýäs. Bu bosgunlykday syýasy dissidentlerden ar almak boýunça ýakasyny tanadan türkmen häkimiýetlerine ýaramaz täsir eder” diýip, Human Rights Watch guramasynyň Ýewropa we Merkezi Aziýa bölüminiň direktory Hýu Williamson belledi.
Human Rights Watch guramasy Çary Annamyradow Türkmenistany 1999-njy ýylda terk edenden soň, onuň üç doganynyň näbelli ýagdaýlarda ýogalandygyny hem ýatladýar. 58 ýaşly Çary Annamyradow 1990-njy ýyllarda Türkmenistanda garaşsyz žurnalist bolup işläpdi. Çary Annamyradow Türkmenistandan daşary ýurtlara 2001-nji ýylda emigrasiýa çykdy. Şondan soňra ol Türkmenistana barmady.
2001-2002- nji ýyllarda ol Orsýetde we Belarusda ýaşady. Şol döwrüň dowamynda Annamyradow Azatlyk Radiosynyň Türkmen gullugynyň ştatdan daşary habarçysy bolup işledi. 2002-nji ýylda oňa Şwesiýada syýasy gaçybatalga berildi.
Çary şu ýylyň 18-nji iýulynda Belarusyň serhet gullugy tarapyndan Minskiň aeroportunda tutuldy. Annamyradow türkmen kanun goraýjylarynyň 2000-nji ýylyň başynda beren talapnamasy boýunça saklanypdy. Ol 14-nji sentýabrda azatlyga çykdy.


text:
hyzmatlarymyz
- › Hyzmatlarymyz
- › Raýatlara
- › Telekeçiler we edara görnüşli taraplar
- › Hyzmat ediş nokatlar
- › Pul geçirimler
Hasaplaşyk kassa hyzmatlary
- Milli manatda:
-Sahsy taraplaryn we telekeçilerin, ýuridiki taraplaryn we ýuridiki tarap bolmaýan beýleki guramalaryn gündelik we goýum hasaplarynyn açylmagy
-Hasaplary boýunça pul geçirimlerinin amala asyrylmagy
-Hasaplarynda pul serisdelerinin saklanylmagy
-Hasaplaryndaky pul serisdeleri boýunça müsderilere we ynanylan wekiline degisli tassyknamalaryn berilmegi
-Hasaplasyk-kassa hyzmaty
Bankymyz müsderileri bolan telekeçilerin, ýuridiki taraplaryn we ýuridiki tarap bolmaýan beýleki guramalaryn Türkmenistanyn çäginde beýleki müsderiler we karz guramalary bilen hasaplasyklaryny:
- Töleg tabsyryklary bilen hasaplasyklary
- Çekler bilen hasaplasyklary
- Inkasso boýunça hasaplasyklary
- Akkreditiw boýunça hasaplasyklary
- Plastik kartlar bilen hasaplasyklary
- Töleg talapnamalary tabsyryklary bilen hasaplasyklary
- Daşary ýurt pulunda:
- Gündelik we goýum hasaplarynyň açylmagy
- Türkmenistanyň çägine we çäginden daşarky ýurtlara hasaplary boýunça pul geçirimleriniň SWIFT ulgamy arkaly amala aşyrylmagy
- WESTERN UNION pul geçirimleri
- Akkrediitw boýunça hasaplaşyklaryň geçirilmegi we kabul edilmegi
- Milli manady daşary ýurt puluna we dasary ýurt puluny milli manada konwertasiýa we konwersiýa hyzmatlaryny
-Hasaplarynda pul serişdeleriniň saklanylmagy
-Hasaplaryndaky pul serişdeleri boýunça müşderilere we ynanylan wekiline degişli tassyknamalaryň berilmegi
- Hasaplaşyk-kassa hyzmaty
- Daşary ýurt pulyny alyş-çalys işleri
dýp hümmeti 18.01.2017Merkezi Bankyň dýp kursy
karz hasaplama
goýum hasaplama
salgymyz
View Larger Map


text:
Aziýa Ösüş banky Türkmenistana 1 milliard dollar karz pul bermegi göz öňünde tutýar. Azerbaýjanyň ”Trend habar” agentliginiň ýazmagyna görä, bu serişde ýurduň demirýol proýektlerine sarp ediler.
Agzalýan bankyň merkezi we günbatar aziýa bölüminiň direktory Sean O Sulliwana salgylanylyp çap edilen habarda, bu serişdäniň 2016-2017-nji ýyllar üçin göz öňünde tutulýandygy mälim edilýär.
Jenap O Sulliwan Türkmenistanyň “Neytralnyý Turkmenistan” gazetine beren interwýusynda Türkmenistanyň energiýa gorlaryna ummasyz baý ýurtdugyny, onuň ýerleşýän ýeriniň strategiki taýdan ullakan ähmiýete eýedigini, netijede agzalýan bankyň ýurduň transport, energiýa we hususy sektoryny ösdürmek boýunça pudaklar bilen aýratyn gyzyklanýandygyny aýdýar.
Ol aýratynam Demirgazyk-Günorta demirýol proýektiniň Aziýa Ösüş banky bilen Türkmenistanyň arasynda ýola goýlan hyzmatdaşlygyň mysaly bolup durýandygyna ünsi çekýär.
Emma agzalýan bankyň Türkmenistana bermegi göz öňünde tutýan bu karz puly Aşgabadyň ykdysady taýdan dürli kynçylyklar bilen ýüzbe-ýüz bolan pursatyna gabat geldi.
Ýurduň içinden gowuşýan maglumatlardan çen tutulsa, soňky ençeme aýyň dowamynda käbir şirketleriň öz işgärleriniň aýlyklaryny wagtynda töläp bilmeýändigi, ýurduň tebigy gaz pudagyna degişli käbir kärhanalarynyň bolsa hatda öz işgärleriniň sanyny azaldýandygy barada habarlar gelip gowuşýar.
Şeýle-de häzire çenli Türkmenistanda halk köpçüligine belli bir möçberde mugt ýa arzan bahadan berlip gelinýän suw, tok, ýangyç we duz ýaly önümleriň hem mundan beýläk pully edilmegi barada gürrüňler barýar.
8-nji aprelde, ýagny anna güni geçirilen hökümet maslahatynda prezident Gurbanguly Berdimuhamedow mugt berilýän önümler boýunça alnyp barylýan sýyasat barada durup geçip, bu syýasatyň ýurduň bazar ykdysadyýetine geçmegini bökdeýändigini aýtdy.
Prezident öz çykyşynda şeýle diýdi: “Garaşsyz döwletimiz kemala gelip başlan döwürlerinde ilatyň durmuş şertlerini ýeňilleşdirmek maksady bilen girizilen, häzir bolsa özüni ödemeýän köp sanly ýeňillikler hem hereket edýär. Ine, bu ýeňillikler hem bazar ykdysadyýetine geçilmegini bökdeýär”.
Gürrüňi edilýän hökümet ýygnagynda maliýe pudagyna jogapkär iki ministr bilen birlikde ençeme pudak edaralarynyň ýolbaşçylary “işinde göýberen kemçilikleri sebäpli” diýen aýyplama bilen öz wezipelerinden boşadyldy we olaryň käbirine-de resmi käýinç yglan edildi.
Energiýa baý Türkmenistan beýleki ýurtlar bilen deňeşdirlende halkara walýuta fondlaryndan häzire çenli o diýen kän karz pul almazdan başyny çarap gelýärdi we bu ýagdaý ýurduň ýolbaşçylary tarapyndan yzygiderli üstünlik hökmünde häsiýetlendirilýärdi
Emma bu günki gün Aziýa Ösüş bankynyň Türkmenistana bermegi göz öňünde tutýan uly möçberdäki karz puly ýurduň maliýe pudagynyň häzirki düşen ýagdaýyndan hem belli bir derejede habar berýän bolsa gerek.
Mundan ozal Türkmenistanyň milli pulunyň hümmeti mazaly aşak gaçdy, ýurtda daşary ýurt walýutasynyň satuwyna gadagançylyk girizildi. Bu wakalar bolsa Orsýetde dowam edýän ykdysady krizise we halkara bazarynda ýangyjyň bahasynyň görnetin pese gaçan döwrüne gabat geldi.


text:
Türkiýäniň resmileri öten agşam separatistik Kürdüstan işçiler partiýasynyň söweşijileriniň amala aşyran hüjüminde 6 sany türk esgeriniň ölendigini habar berdiler.
Bu hüjümiň öten agşam Yrak bilen serhet ýakadaky Hakkari prowinsiýasynda amala aşarylandygy habar berilýär.
Bu wakadan bir gün öň şol bir regionda amala aşyrylan bomba partlamasynda harby ulaga münüp barýan 11 sany türk esgeri ýaralanypdy.
Geçen aý kürt söweşijileriniň hüjüm etmezlik baradaky birtaraplaýyn ylalaşygynyň möhletiniň tamamlanaly bäri Kürdüstan işçiler partiýasynyň söweşijileriniň amala aşyrýan hüjümleri has-da ýygjamlaşdy.
Kürt söweşijileri Türkiýäniň hökümetini kürt milli azlyklarynyň hukuklaryny gowulandyrmak üçin çäre görmeýänlikde aýyplaýarlar.


text:
Kanadada ýaşaýan graždan aktiwisti Rahman Agaýew soňky wagtlar Türkmenistandaky ynsan hukuklarynyň we raýat azatlyklarynyň ýagdaýlary barada internet arkaly tankydy maglumatlar we wideo ýazgylar bilen aktiw çykyş edýän raýatlardan biri. Ýakynda Rahman Agaýewiň agasynyň Türkmenistanda organ işgärleri tarapyndan tussag edilendigi barada maglumat peýda boldy. Azatlyk Radiosy şu ýagdaý bilen gyzyklanyp, Rahman Agaýew bilen ýörite söhbetdeş boldy.
Azatlyk Radiosy: Rahman, ýakynda siziň agaňyzyň Türkmenistanda organ işgärleri tarapyndan tussag edilendigi barada maglumat gelip gowuşdy. Şu barada siziň özüňizde nähili maglumat bar?
Rahman Agaýew:
Öňňin maňa öz garyndaşlarymdan geldi şeýle habar. Maňa gelip gowşan habara görä, agamy ýygnapdyrlar. Agamyň ady Gadam Agaýew, 1956-njy ýylda doglan.
Azatlyk Radiosy: Agaňyza organ işgärleri tarapyndan nähili aýyplamanyň bildirilýändigi barada sizde maglumat barmy?
Kanadada ýaşaýan türkmenistanly graždan aktiwisti Rahman Agaýew.
Rahman Agaýew:
Bu barada bütinleý hiç kim hiç zat bilenok, düşünenok. Resmi aýyplama ýok. Ony hiç hili düşündirişsiz alyp gidipdirler. Näme aýyplama bildirýändikleri barada maglumat ýok.
Azatlyk Radiosy: Bize belli bolşuna görä, siz soňky wagtlar internetde ýörite sahypa açyp, Türkmenistandaky ynsan hukuklarynyň ýagdaýy, syýasy ýagdaýlar barada makalalar we wideo ýazgylar arkaly aktiw çykyş edip başladyňyz. Siz agaňyzyň tussag edilmegi bilen özüňiziň şu aktiw işleriňiziň arasynda nähilidir bir baglanyşyk görýäňizmi?
Rahman Agaýew:
Şeýle baglanyşygyň bolmagy mümkin. Sebäbi, birinjiden, şu çaka çenli azar berilmedik adam bu günki gün birden şeýle güne salynmaly däl.
Ikinjiden, men bu waka bilen ýene bir zady baglanyşdyrjak bolýan. Ynha, ýakynda maňa biri jaň etdi, ýagny men düýn gürleşdim şol adam bilen. Ol “Men Toýly Ataýew” diýip, maňa öz telefonyny-da berdi. Ol maňa “Internetdäki şol proýektiňi ýap” diýdi. Ol “Men Germaniýada Türkmenistanyň ilçihanasynda işleýän” diýdi.
Men onsoň düýn onuň şol nomerine jaň edip göreýin diýdim. Soň görüp otursam, ol adamyň özi jaň etmändir maňa. Ýöne ol Toýly Ataýew diýilýän adamyň telefon nomerini beripdir maňa. Ol Toýly Ataýew diýilän adam maňa “Ýok, Rahman, men saňa beý diýerinmi?!” diýip, jogap berdi. Özem Mary welaýatyndan eken. Toýly Ataýew asla jaň etmändir maňa, jaň eden başga biri eken.
Azatlyk Radiosy: Siziň agaňyzyň ýaşaýan ýeri nirede we ol haýsy organ tarapyndan tussag edilipdir?
Rahman Agaýew:
Ony tutanlar Aşgabadyň milli howpsuzlyk edarasyndan. Agamyň özem Mary welaýatynyň, Mary etrabynyň ozalky “Çikalow”, soň “26-njy daýhan birleşigi” diýlip at berlen daýhan birleşiginde ýaşaýar. Käri boýunça wraç. Onuň alnyp gaýdylmagynyň sebäbini men öz açýan proýektlerimdenem görýän.
Azatlyk Radiosy: Häzirki bolan waka siziň işiňize nähili täsir etdi? Siz internet sahypaňyzyň üsti bilen Türkmenistandaky ynsan hukuklarynyň we syýasy azatlyklaryň ýagdaýy barada alyp barýan işiňizi mundan beýlägem dowam etdirmekçimi?
Rahman Agaýew:
Men bu proýektiň üstünde işläp başladym, men ony indi hiç wagt taşlamanam. Häkimiýetler beýdip meniň gözümi gorkuzyp bilmezler.
Azatlyk Radiosy: Şol proýekti alyp gitmek bilen, siziň maksadyňyz nämeden ybarat?
Rahman Agaýew:
Maksadym – Türkmenistandaky adam hukuklary, adam azatlyklary. Her bir adamyň öz hak-hukugy bolmaly. Meniň aýtjak bolýan zadym, hatda adam türmede oturan bolsa-da, onuň hak-hukugy bolmaly. Emma Türkmenistanda bu zatlar alnyp barlanok. Meniň şol zatlary Türkmenistanda göresim gelýär. Men öz Türkmenistanymyzyň, türkmen halkynyň azatlyga çykmagyny isleýän.


text:
Gazagystanyň paýtagty Astanada geçirilýän Aziýa oýunlarynda türkmenistanly boksçular Serdar Hudaýberdiýew bilen Nursähet Pazzyýew 2012-nji ýylda Londonda geçiriljek tomusky Olimpiýa oýunlaryna gatnaşmaga hukuk gazandylar. Bu barada türkmen metbugaty habar berdi.
Serdar Hudaýberdiýew 64 kilograma çenli agramda çykyş edýär. Bu agramda Londonda geçjek tomusky Olimpiýadada dört sany baýrakly orunlar ugrunda 18 boksçy bäsleşer. Nursähet Pazzyýew 75 kilograma çenli agramda çykyş edýär. Onuň agramynda bolsa 4 orun ugrunda 16 boksçy bäsleşer.
Serdar Hudaýberdiýew özüniň ilkinji bäsleşiginde pakistanly garşydaşyny 21:6 hasabynda ýeňmegi başardy. Soňra ol çärýek finalda gyrgyzystanly bäsdeşinden üstün çykdy we Londondaky tomusky Olimpiada gatnaşmaga hukuk gazandy.
Nursähet Pazzyýew bolsa ilkinji bäsleşikde Eýran toparynyň wekilini 18:7 hasabynda utdy. Ol ýarym finala çykmak ugrundaky bäsleşikde yrakly boksçyny ýeňdi.
Boks boýunça ýarym final bäsleşikleri 11-nji aprelde geçiriler.
Londondaky tomusky Olimpiada gatnaşjak boksçy Serdar Hudaýberdiýew 2009-njy ýylda Hytaýda geçen Aziýa çempionatynda diňe bir altyn medal alman, Milandaky Dünýä çempionatynda 60 kilograma çenli agramda dünýäniň iň güýçli boksçularynyň 8-ligine girmegi başarypdy.
Nursähet Pazzyýew bolsa 2010-njy ýylda Singapurda geçirilen ýaşlaryň birinji Bütindünýä Olimpiýa oýunlarynda bürünç medaly alypdy.
Häzirki wagtda 2012-nji ýylda Londonda geçiriljek tomusky Olimpiada gatnaşjak türkmenistanly sportsmenleriň sany 9-a ýetdi. Olar agyr atletika, aýal-gyzlaryň arasynda dzýudo, ýeňil atletika we erkekleriň arasynda suwda ýüzmek boýunça hem bäsleşerler.
Londondaky tomusky Olimpiada gatnaşjak türkmenistanly toparyň jemleýji düzümi ähli saýlama ýaryşlar tamamlanandan soň belli bolar.
2008-nji ýylda Pekinde geçirilen tomusky Olimpia oýunlaryna Türkmenistandan 10 sportsmen gatnaşypdy. Emma olar ýekeje-de medal alyp bilmändiler.


text:
Birleşen Milletler Guramasynyň bosgunlar boýunça edarasy (UNHCR) Ukrainanyň gündogarynda howpsuzlyk ýagdaýlarynyň ýaramazlaşmagy netijesinde geçen hepdäniň dowamynda sebitdäki 16 müň 400 adamyň öz öýlerini terk edendigini habar berýär.
Guramanyň soňky maglumatlarynda Ukrainanyň çäginde bir territoriýadan başga bir sebite göçen adamlaryň sanynyň 54 müňe ýetendigi bellenilýär.
BMG-niň bosgunlar boýunça edarasynyň metbugat wekili Melissa Fleming Ženewada žurnalistlere beren maglumatynda gulluk “Ukrainanyň içinde adamlaryň ýerini üýtgetmekleriniň ýiti derejede artandygyny görýär” diýdi.
Şeýle-de, Fleming şu ýylyň dowamynda häzire çenli 110 müň adamyň Ukrainany terk edip Russiýa gidendigini, olaryň diňe 9 müň 500 sanysynyň bosgunlyga ýüzlenendigini sözüniň üstüne goşdy.
Flemingiň sözlerine görä, Ukrainadan başga-da 700 adam Polşa, Belarusa, Çehiýa respublikasyna we Rumynýa gaýdypdyr.


text:
Ruhi Su - Ak Ellerin Sala Sala
Sanatçı : Ruhi Su
Türkü : Ak Ellerin Sala Sala
Etiketler : Ruhi Su - Ak Ellerin Sala Sala türkü indir, Ruhi Su - Ak Ellerin Sala Sala türkü dinle, Ruhi Su türküleri, Ak Ellerin Sala Sala mp3 indir, Ruhi Su türküleri Ak Ellerin Sala Sala türküsü, Ak Ellerin Sala Sala sözleri, Ruhi Su mp3 dinle, Ruhi Su download, Ak Ellerin Sala Sala bedava mp3, Ruhi Su türkü sözleri, Ruhi Su türkü dinle, Ruhi Su son albüm indir
Ruhi Su Türküleri
Ruhi Su - Şişli Meydanında Üç Kız
Ruhi Su - Sabahtan Uğradım Kıza
Ruhi Su - Dağ Başını Duman Almış
Ruhi Su - Mecnunum Leylamı Gördüm


text:
Belli maliýeçi we filantrop Jorj Soros adam hukuklaryny goraýjy Human Rights Watch guramasyna 100 million dollar maliýe serişdesini bagş etjekdigini yglan etdi.
Jorj Soros bu pul sadakasyny Human Rights Watch guramasynyň işiniň gerimini giňeltmek üçin bagş etjekdigini mälim etdi. Munuň özi taryhda adam hukuklaryny goraýjy gurama berlen iň uly pul sadakasydyr.
Human Rights Watch guramasynyň ýerine ýetiriji direktory Kennet Rot jenap Sorosyň görkezen bu nusgasynyň dünýädäki beýleki filantrop adamlary hem ynsan hukuklary bilen bagly ideallary maliýe serişdeleri bilen goldamaga howeslendirer diýip umyt edýändigini belledi.
80 ýaşly Jorj Soros düýbi Amerikanyň Birleşen Ştatlarynda ýerleşýän Human Rights Watch guramasyna 10 ýylyň dowamynda beriljek bu puluň «synag ýardamy» boljakdygyny aýtdy.
Hepdäniň sişenbe güni bu barada «Roýter» habar agentligine beren interwýusynda jenap Soros: «Her ýylda 10 million dollar möçberinde 10 ýylyň dowamynda beriljek ýardam bu guramanyň özi hem beýleki çeşmelerden we beýleki ýurtlardan ýene azyndan 10 million dollar ýygnamak ugrunda tagalla eder diýen umyt bilen berilýär. Bu guramanyň Ýewropada eýýäm ýeterlik derejede berk bazasy bar. Emma Latyn Amerikada we Aziýada beýle bazany indi döretmeli bolup dur diýip, pikir edýärin» diýdi.
“Ýerliklidigine ynanýaryn”
Birleşen Ştatlaryň ýaşaýjysy we ýurduň Demokratik partiýasynyň çynlakaý tarapdary Jorj Soros şu çaka çenli adam hukuklaryny goraýjy Human Rights Watch guramasyny maliýeleşdirmek işini esasan Birleşen Ştatlardaky donor toparlaryň we şahsyýetleriň öz üstlerine alyp gelendiklerini aýdýar.
Ýöne ol soňky ýyllar ýurduň ozalky prezidenti Jorj Buşuň administrasiýasynyň alyp baran syýasaty netijesinde Amerikanyň Birleşen Ştatlarynyň «ýokary moral standartyny» ýitirendigini we terrorizmde güman bildirilýän adamlar bilen baglanyşykly alyp baran syýasatynda halkara jemgyýetçiliginiň ýiti tankytlaryna sezewar bolandygyny nygtady.
Jorj Soros 1980-nji ýyllaryň başlarynda Human Rights Watch guramasynyň hepdelik ýygnaklaryna gatnaşyp, özüniň ynsanperwerlik işlerine başlandygyny ýatlamak bilen, bu gurama bagş etjek 100 million dollar serişdesiniň gurama tarapyndan ýerlikli ulanyljakdygyna ynanýadygyny belledi.
Ol bu barada, hususan-da, şeýle diýdi: «Ozaly bilen, men bu alnyp barylýan işiň ýerliklidigine örän düýpli ynanýaryn. Ikinjiden bolsa, bu guramany örän ýakyndan tanaýaryn. Şoňa görä-de, men bu guramanyň işiniň netijeliligine we onuň ozalky bar bolan ruhuny saklaýandygyna kepil geçip biljek».
Human Rights Watch
Adam hukuklaryny goraýjy Human Rights Watch guramasynyň häzirki wagt 300 töweregi işgäri bar, olar hem öz gezeginde dünýäniň 90 töweregi ýurdundaky ynsan hukuklarynyň bozulamalary bilen bagly meseleler boýunça maglumatlary dokumentleşdirýärler.
Bu gurama özüniň hasabat taýýarlaýyş ulgamyndaky bar bolan boşluklary, şol sanda Afrika we Aziýa regionlary bilen bagly ýetmezçilikleri düzetmekde Jorj Sorosyň bagş eden bu pul ýardamynyň uly rol oýnajakdygyny mälim etdi.
Maglumatda Human Rights Watch guramasynyň aýry-aýry möhüm ýurtlar boýunça hasabat taýýarlajak we ýerli häkimiýetler hem-de žurnalistler bilen iş alyp barjak işgärler üçin täze iş orunlaryny açmaklygy planlaşdyrýandygy aýdylýar.
Wengriýada doglan Jorj Soros geçen ýyl «Forbes» žurnalynyň statistikasynda dünýäniň iň baý adamlarynyň arasynda 35-nji orunda boldy. Onuň şahsy maliýe emlägi 14 milliard dollar diýlip hasaplanylýar.
Ol özüniň Açyk Jemgyýet Fondunyň üsti bilen soňky ýyllar her ýylda gumanitar işler üçin ortaça 600 million dollar töweregi ýardam bermek bilen, jemi 8 milliard dollar töweregi serişde bagş etdi.


text:
Eýran hem niderland graždanlygy bolan aýalyň Eýranda jezalandyrylyp öldürilmegine protest hökmünde Gollandiýa Tähran bilen ähli gatnaşyklaryny doňdurdy.
Şenbe güni eýran telewideniýesi sud tarapyndan neşe söwdasynda günäli bilnen 45 ýaşly Zohra Bahramynyň asylyp öldürilendigini habar berdi.
Bahramy 2009-njy ýylda Niderlanlardan Eýrana garyndaşlary bilen görme-görşe gelende, Eýran oppozisiýasynyň protest aksiýalaryna gatnaşypdy we tussag edilipdi.
Bahramynyň gyzy ejesine garşy aýyplamanyň galp-toslamadygyny aýdýar.


text:
Polisiýanyň beren habaryna görä, sişenbe güni giçlik Groznydaky hüjümi amala aşyranlykda öz janyndan geçen üç adama şübhe bildirilýär.
Orsýetiň içeri işler ministri Raşid Nurgaliýewiň sözlerine görä, şol hüjümde ölenleriň sany 9 adama ýetipdir. Polisiýa 22 adamyň ýaralanandygyny habar berdi.
Sişenbe güni parlament binasynyň ýanynda bolan partlama soňky ýyllarda Groznyda bolan iň ganly hüjümleriň biri boldy. Ol Oraza baýramynyň bellenýän wagtyna gabat geldi.
Ölenleriň agalabasynyň polisiýa işgäridigi aýdylar.
Bu hüjümiň jogapkärçiligini entek hiç kim öz üstüne almady. Emma Kremliň tarapdary bolan prezident Ramzan Kadyrow bu hüjümde Doku Umarowyň ýolbaşçylygyndaky yslamçy gozgalaňçylary aýyplady.


text:
Bilinşi ýaly "türkmen halysy" diýlende ilki bilen dürli ýurtlarda haly täjirligi bilen meşgullanýan etniki türkmenler ýada düşýär. Turistik sebitlerde satylýan türkmen halylary Owganystan, Pakistan we Türkiýedäki etniki türkmenleriň üsti bilen dünýä ýaýraýar.
Türkmen halyçylygynda we onuň söwdasynda bolsa Türkmenistandan Owganystana ol ýerdenem Pakistan, Arap ýurtlary hem Türkiýe ýaly ýurtlara göçen etniki türkmenler öz hünärleri bilen öňe saýlanýar. Halyçylyk olaryň durmuşdaky esasy kesp käri hem esasy güzeran çeşmesi bolup durýar.
Häzirki döwürde Türkiýede haly täjirligi bilen meşgullanýan etniki türkmenler ýurtda galdyrylan gümrük salgytlary bilen göreşýärler.
Aýdylşyna görä, Türkiýede daşary ýurtlardan getirilýän halylaryň gümrük salgytlary gaty ýokarlansoň halyçylyk bilen meşgullanýan etniki türkmenleriň bir bölegi öz kesp-kärini üýtgetmekligi saýlap alan bolsa, ýene bir bölegi gümrük bahalarynyň "adalatly" ýagdaýa getirilmegi üçin jemgiýetçilik guramalary bilen bilelikde hukuk göreşini alyp barýar. Türkmen halyçylaryň jemgyýetçilik tagallalarynyň netijesinde türk hökümeti haly salgytlaryny biraz peseltdi diýlen maglumat hem bar.
Eýsem, häzirki ýagdaýda Türkiýede halyçylyk bilen meşgullanýan etniki türkmenler üýtgeýän gümrük düzgünleri sebäňli nähili ýagdaýlary başdan geçirýärler? Olaryň käbirini türkmeniň halyçylyk kesbini taşlamaga mejbur edýän sebäpler näme? Türkiýede halyçylyk üçin oňaýly şertleriň döredilmegi babatda hukuk göreşini alyp barýan türkmen täjirler nähili maksatlary göz öňünde tutýarlar we bu ugurda nähili sepgitlere ýetdiler?
Azatlyk Radiosy "Dünýä türkmenleri" gepleşiginiň nobatdaky sanynda Türkiýede üýtgeýän kanunlaryň türkmen haly täjirleriniň durmuşyna ýetirýän täsirlerini ele alýar. Hemmeleri bu temadaky gepleşige gatnaşmaga, şeýle-de aşakdaky foruma teswir galdyrmaga çagyrýarys. Habarlaşmak üçin biziň elektronik hat salgymyz: hat@azatradio.org


text:
Ýewropa liderleri, şol sanda Germaniýanyň kansleri Angela Merkel we Orsýetiň premýer ministri Wladimir Putin şu gün, 2-nji jahan urşunyň başlanmagynyň 70 ýyllygyny bellemek üçin, Polşanyň Gdansk şäherine ýygnanýar.
Adolf Hitler Polşa 1939-njy ýylyň 1-nji sentýabrynda çozupdy. Ol soňra Danzig diýlip atlandyrylan we etniki germanlaryň köplük bolup ýaşaýan Gdansk şäheriniň Germaniýa berilmezligini bahana edinipdi.
Duşanbe güni çap edilen pikir soraşlyklar polýaklaryň köpüsiniň 2-nji jahan urşunyň başlanmagynda Berlin bilen Moskwany deň derejede günäkär hasaplaýandygyny görkezdi.


text:
ABŞ Britaniýanyň hökümetinden amerikan gözegçilik programmalary barada ilkinji maglumatlary çap eden žurnalistiň partnýoryny tussag etmegi soramandygyny aýdýar. Ak Tamyň metbugat wekili Joş Earnest munuň britan hökümetiniň kararydygyny belledi.
Ýekşenbe güni Dewid Miranda terrorçylyga garşy göreş boýunça kanunyň esasynda Britaniýanyň häkimiýetleri tarapyndan dokuz sagatlap Londonyň Heathrow aeroportunda saklanypdy. Miranda Edward Snowdeniň maglumatlaryny Britaniýanyň “The Guardian” gazetinde çap eden žurnalist Glenn Greenwaldyň partnýory.
Amerikan howpsuzlyk gulluklarynyň öňki işgäri häzir Orsýetde galýan Edward Snowden ABŞ-da jenaýat işine çekilýär.
Ak Tam Londondan Mirandany tussag etmegi soramandygyny aýdan hem bolsa Britaniýanyň Mirandany tussag etmek planlary barada Birleşen Ştatlary habarly edendigini mälim etdi.


text:
Gyrgyzystanda hökümete degişli bolmadyk guramalar ýurduň Russiýanyň liderligindäki “Gümrük Bileleşigine” goşulmagyna garşy protest geçirmegi planlaşdyrýandyklaryny mälim etdiler.
“Gyrgyzystan Gümrük Bileleşigine garşy” atly hereketiň liderleriniň we “Reforma” hem-de “Demokratik arkalaşyk” atly partiýalaryň wekilleriniň 2-nji maýda žurnalistlere beren maglumatyna görä, köpçülikleýin protestler 5-nji maýda Bişkekde geçiriler.
Olar Gyrgyzystan “Gümrük Bileleşigine” goşulmak bilen özüniň garaşsyzlygyny we özygtyýarlylygyny ýitirer diýýärler.
Gyrgyz premýer-ministri Joomart Otorbaýew 30-njy aprelde Moskwada eden çykyşynda Gyrgyzystanyň “Gümrük Bileleşigine” goşulmak baradaky ýol kartasynyň “praktiki taýdan tamamlanandygyny” we onuň ýakynda bileleşigiň agza ýurtlary – Russiýa, Gazagystan we Belarus tarapyndan tassyklanyljakdygyny aýtdy.
Russiýa “Gümrük Bileleşiginiň” 2015-nji ýyla çenli “Ýewraziýa Ykdysady Bileleşigine” öwrüljekdigini we onuň Ýewropa Bileleşigi nusgasynda boljakdygyny aýdyp, gürrüňi edilýän bileleşige öňki Sowet respublikalaryny goşmaga synanyşdy.


text:
Orsýetde aýal-gyzlardan düzülen “Pussy Riot” pank toparynyň üç agzasynyň aklawçylary öz müşderilerini bigünä diýip ykrar etmek barada sudýadan haýyş etdiler. Prokurorlar bolsa, gürrüňi gidýän şol üç aýal maşgala üç ýyl türme tussaglygynyň berilmegini soradylar.
Aklawçylar "Pussy Riot" toparynyň agzalarynyň hereketlerini jenaýat hökmünde häsiýetlendirip bolmaýandygyny öňe sürdüler.
24 ýaşly Mariýa Alýohina, 22 ýaşly Nadežda Tolokonnikowa we 29 ýaşly Ýekaterina Samusewiça huligançylykda aýyplama bildirilýär. Olar şu ýylyň mart aýynda Moskwanyň merkezi hristian ybadathanasynyň içinde prezident Putiniň dolandyryşyny ýazgaryjy kinaýaly protest aýdymy bilen çykyş edenlerinde, tussag edilipdiler.
Şeýle-de sişenbe güni estrada ýyldyzy Madonna Orsýetiň resmilerine ýüzlenip, aýal-gyzlardan düzülen “Pussy Riot” pank toparynyň üç agzasynyň türme tussaglygyna höküm edilmezligine çagyryş etdi.
Madonna özüniň “senzura garşydygyny” belläp, “Pussy Riot” toparynyň agzalarynyň azatlyga goýberiljekdigine umyt edýändigini aýtdy.
Madonnadan başga-da ençeme günbatarly tanymal şahsyýetler we aktiwistler tussaglykdaky “Pussy Riot” toparynyň agzalaryny goldap çykyş edipdiler.
Geçen hepde Britan aýdymçylarynyň ençemesi, şol sanda Pete Twonşend we “Pet Shop Boys” atly estrada topary Orsýetiň prezidenti Wladimir Putine ýüzlenip, tussaglykdaky “Pussy Riot” toparynyň agzalarynyň adalatly sud edilmegi üçin çagyryş edipdiler.
Putin Londona edýän saparynyň çäklerinde, bu çagyryşylara jogap hökmünde tussaglykdaky aýallaryň “gaty agyr” jezalandyrylmaly däldiklerini belledi. Putin “suduň dogry hökümi çykarjakdygyna” umyt edýändigini hem nygtady.